RTCG - Radio Televizija Crne Gore - Nacionalni javni servis :: Svijet :: Avramopulos: Ako umre Šengen, umrijeće EU\nEVROPSKI KOMESAR 13. 10. 2017. 14:30 >> 13:59 0\nAvramopulos: Ako umre Šengen, umrijeće EU\n"Mi dijelimo zabrinutost nekih zemalja članica za bezbjednost, ali Šengen je živ i treba da ostane živ, jer ako Šengen umre, umrijeće Evropa", rekao je Avramopulos novinarima.\nViše evropskih zemalja sa Francuskom i Njemačkom na čelu, zalaže se za izmjenu šengenskih propisa koje smatraju prevaziđenim s obzirom na stalne terorističke prijetnje.\nFrancuska je obavijestila Evropsku komisiju da će graničnu kontrolu, uvedenu poslije napada u Parizu 13. novembra 2015. godine, nastaviti do 30. aprila 2018. godine, a trebalo je da je ukine krajem oktobra ove godine. Njemačka je juče takođe najavila da za šest mjeseci produžava kontrolu svojih granica.\nUkoliko se prijetnje i potom nastave, predlaže se da kontrola može da se produži na dvije godine, ali uz odobrenje drugih zemalja članica.\nPariz i Berlin bi željeli da ti periodi budu i duži, ali se iznad svega protive tome što odobrenje treba da daju druge zemlje.\nDimitris Avramopulos Šengen zona\nFronteks će patrolirati CG granicom\n14. 12. 2017. 3\nIzglasane nove kontrole Šengen zone\nEU pooštrava kontrolu na granicama


Tokom vikenda je na programu šest mečeva 5.kola Super lige Srbije u takmičarskoj sezoni 2018/19. Bićete u prilici da pratite direktan televizijski prenos samo jednog susreta, duela Čukarički – Proleter, zbog odlaganja preostala dva meča koja su planirana za prenošenje.\nČUKARIČKI – PROLETER (subota 18.avgust, 19:00 časova, TV Arena sport 1)\nPrvi meč 5.kola Super lige Srbije igra se na Banovom brdu gde će domaći Čukarički dočekati goste iz Novog Sada, ekipu Proletera. Dva tima su odlično započela aktuelnu sezonu, pa treba očekivati veliku borbu i sjajnu utakmicu. Domaćini su u prva četiri kola zabeležili dve pobede u duelima sa Mačvom i Radom, kao i dva remija u duelima sa ekipama Zemuna i OFK Bačka. Sa 8 osvojenih bodova trenutno zauzimaju 3.mesto na tabeli. Novosađani su u prva četiri kola zabeležili dve pobede u duelima sa Voždovcem i Spartakom, kao i remi u duelu sa ekipom Napretka, dok su jedini poraz doživeli u susretu sa Radničkim. Obezbeđen je direktan televizijski prenos ovog susreta na prvom programu TV Arena sport sa početkom u 19:00 časova.\nNAPOMENA: Preostala dva susreta predviđena za direktan prenos, Partizan – Rad i Napredak – Crvena zvezda, odložena su zbog obaveza ovih klubova u evropskim takmičenjima. Prenosi će biti realizovani u novim naknadno utvrđenim terminima.


Evropske i azijske kompanije žele da kupe ,,Budimku” - Užice Oglasna Tabla\nEvropske i azijske kompanije žele da kupe ,,Budimku”\nдецембар 26, 2017 0132\nPožega – Kancelarija stečajnog upravnika Đorđa Zečevića, poverenika u stečaju PD ,,Budimka” iz Požege objavila je obaveštenje o pripremi unovčenja jedne od najpoznatijih fabrika za preradu voća i povrća. U nesvakidašnjoj poruci, objavljenoj u današnjem izdanju ,,Politike” stečajni upravnik kaže:\n,,Obaveštavam sve poverioce, treće stranke i sve zainteresovane kupce da je u toku postupak procene vrednosti stečajnog dužnika Budimka iz Požege nakon čega će javno biti oglašena prodaja u dnevnoj štampi, na sajtovima poverenika Đorđa Zečevića www.rbl.co.rs i ALSU htt://alsu.gov.rs/la/oglasi/, oglasnim tablama Privrednog suda u Užicu i stečajnog dužnika u Požegi. Osnovni podaci o trenutnom položaju ,,Budimke” dostupni su na internet stranici www.rbl.co.rs i na Aktuelnostima.”\nStečajni upravnik dalje naglašava: ,,Imali smo brojne interesente za kupovinu ‘Budimke’ iz Srbije, više evropskih i azijskih zemalja. Verujem da se približava vreme za sledeći život Budimke, dolaze nove prilike za radnike, opštu korist Požege i cele naše Srbije. Zahvaljujem svim poveriocima na strpljenju i poverenju, predsedniku Opštine Božiću, opštinskim službama Požege i Odboru poverilaca na razumevanju i opštoj pomoći”, saopštio je Đorđe Zečević iz kancelarije stečajnog upravnika.\nUžice će imati najmoderniju fabriku vode na Balkanu (VIDEO)\nPrva pivara na Balkanu otvorena je davne 1722. u jednom srpskom gradu, a vlasnica prve modernije pivnice bila je srpska kneginja\nDanas na Žestivalu Dečija olimpijada i predstava za decu „Zeka lepotan“\nOglasna Tabla август 22, 2019\nHit zimnica za prave gurmane: Cepkanu papriku pravićete svake godine


Naše proizvode možete pogledati uživo kod nas u proizvodnju u Beogradu i izabrati željeni model i boju za Vas. Nas kamen se pravi na bazi gipsa i belog cementa, namenjen za enterijer kao i eksterijer sa kojim možete ulepšati i uneti toplinu u Vaš dom na poseban nacin. U svakom momentu možete dobiti našu pomoć oko odabira od modela kamena preko najbolje pozicije za postavljanje kao i pravog dela gde i na koji način uraditi osvetljenje.. Nasa firma se bavi pomenutim od 2014 godine i mozemo reci da imamo dugo iskustvo u ovim poslovima. Dajte nam šansu da Vam opravdamo zašto smo najbolji i imamo hiljda zadovoljnih kupaca.\nImali smo priliku da radimo sa dekorativnim kamenom na bazi gipsa i impresionirani smo rezultatima...\nKada je reč o ukrašavanju enterijera i njegovoj promeni, ništa ne izgleda tako dobro kao kameni zid u našim dnevnim sobama koji se nalazi iza televizora ili naših kreveta. Međutim, mnogi koji hoće da ugrade kamene zidove u svoje kuće i stanove obično od toga odustanu jer je pravi kamen prilično skup, a i zbog činjenice da kamen vremenom može da promeni boju, da ispušta vlagu, pa čak i soli koje mogu pokvariti njegov izgled.\nMeđutim, ono što mnogi ne znaju jeste da postoje jeftine imitacije kamena koje izgledaju fantastično i koje se prave od gipsa. Reč je o dekorativnom kamenu koji postaje sve popularniji i koji se sve češće koristi u dekorisanju enterijera. Mi smo odlučili da se isprobamo kao amateri enterijeristi i odlučili smo da par sitnih zidova ukrasimo ovim dekorativnim kamenom.\nPrva stvar koju smo primetili jeste da je kamen vrlo lagan i da se dobija u dugačkim pločastim štanglama.Ono što je interesantno jeste to što je ovaj gipsani kamen vlažan kada ga kupite i vreme njegovog sušenja je oko 10 dana. Vlažan je iz razloga jer se tako lakše obrađuje i mi smo se iznenadili koliko je lako preseći i oblikovati ove pločice. Dovoljno je da ih oštrom špatlom ili skalpelom zasečete i sve što treba da uradite jeste da jednostavno prelomite pločicu. Takođe je možete oblikovati i nožem i određene štanglice skraćivati po želji.\nLepljenje smo radili pomoću Ceresit lepka za pločice i posle samo nekoliko minuta kamen se uhvatio i zalepio i tada nam je bilo jasno da je rad sa njim vrlo jednostavan i lak.\nCena ovog kamena u osnovnoj varijanti bele boje se kreće oko 800 dinara po metru kvadratnom, a obojene i komplikovanije cene imaju malo veću cenu, ali recimo da se neka srednja cena kreće oko 1000-1500 dinara po metru kvadratnom.\nPosle ovog iskustva zaključili smo da je gipsani dekorativni kamen odlično rešenje da naglasite određeni zid u vašem stanu, a ako ga još ukrasite svetlom, onda će on izgledati još lepše i luksuznije


Najvieći tragičar dana je Kris Mik, koji je otkinuo točak na svom Sitroenu DS 3 WRC, kada je naleteo na kamen koji je bio sakriven u dubokom snegu. Pored njega probleme su imao i Mikelsen koji je urdario u stub, ali je uspeo da nastavi. Bez problema nije bio ni vodeći Seb, takođe je imao manje izletanje kada je naleteo na vodu, ali srećom po njega prošao je bez oštećenja na automobilu.\nNa trećem mestu je Mads Ostberg u Ford Fiseti WRC, koji je od starta krenuo oprezno i držao se oko osmog mesta, a popodne je iskoristio svoje znaje i veštinu vožnje na snegu i napredovao.Estonac Ot Tanak je na četvrtom mestu, za vrat mu diše Dani Sorodo na petom.\nMaks Rendina, kome je u pratećoj ekipi Bobi Stanković, odustao je nakon kvara turbine na njegovoj Fiesti R5. On će stratovati opet po super reli pravilu, a ekipa je popodne radila na automobilu, tako da večeras nismo uspeli da dobijemo informacije od Bobija.


Top Secret ženska haljina 1917952 | ePonuda.com\nePonuda > Žene > Ženska odeća > Haljine > Ženske duge haljine > Top Secret Ženske duge haljine\nTop Secret ženska haljina 1917952 cene\ncena 4.913,00 din\nEPonuda nije internet prodavnica već Vam omogućava da brzo i lako nađete Top Secret ženska haljina 1917952 po najjeftinijoj ceni. Naš cilj je da kupci budu što bolje informisani o ponudi Top Secret ženska haljina 1917952 na tržištu Srbije. Vrlo lako nalazite željeni proizvod za kategoriju Ženske duge haljine cene, ne morate da lutate od sajta do sajta za Top Secret Ženske duge haljine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Top Secret ženska haljina 1917952 sa PRODAVCEM. EPonuda ne može da garantuje potpunu tačnost specifikacije i slika za Top Secret ženska haljina 1917952. Pre kupovine, podatke za Top Secret ženska haljina 1917952 proverite na sajtu PROIZVOĐAČA.


Izveštaj Stejt departmenta nepovoljno o medijskim slobodama i izbornim uslovima u Srbiji - European Western Balkans\nAutor EWB 01. 04. 2021. 01. 04. 2021.\nVAŠINGTON – U Izveštaju o ljudskim pravima o Srbiji u 2020, koji je objavio američki Stejt department, navode se neuravnoteženo medijsko okruženje i nejednaki izborni uslovi u korist vladajućih stranaka.\nIzveštaje o svakoj državi koja prima američku pomoć i svakoj članici Ujedinjenih nacija Stejt department već decenijama podnosi Kongresu SAD, navodi se u uvodu.\nU izveštaju se naglašava da koncentracija medija i zavisnost od vladinog novca za oglašavanje značajno koristili nosiocima vlasti tokom izbornih perioda i otežava komunikaciju opozicionim liderima sa potencijalnim glasačima.\n“Nezavisni novinari i novinske kuće nastavile su da rade u nekoliko nezavisnih novina, mada sa malim i opadajućim tiražom. Tabloidi su ostali popularni, ali su redovno objavljivali netačne ili neproverene informacije. Mnogi novinski natpisi su blatili političke lidere opozicionih partija”, navodi se u izveštaju.\nDodaje se da je direktno vladino finansiranje medijskih kuća distribuirano je na netransparentan način koji je izgleda imao za cilj da podrži entitete lojalne vladajućoj stranci, a ne jačanje nezavisnog novinarstva.\nTakođe se napominje da su 7. i 8. jula da su demonstranti i policija napali najmanje deset novinara koji su dokumentovali proteste u Beogradu protiv vladine odluke da ponovo primeni ograničenja u borbi protiv pandemije COVID-19, a pominje se i da je policija 1. aprila uhapsila Anu Lalić, reporterku novinske veb stranice Nova.rs, nekoliko sati nakon što je objavila izveštaj o haotičnim uslovima u lokalnoj bolnici određenoj za COVID-19.\nIzveštaj se osvrće i na rad Regulagtornog tela za elektronske medije (REM).\n“Predstavnici vlade nastavili su da dobijaju mnogo više medijskog izveštavanja od opozicionih političara. Zakon nalaže jednaku pokrivenost tokom perioda kampanje, ali Regulatorno telo za elektronske medije (REM) često je skupove vladinih zvaničnika u kampanji smatralo zvaničnim aktivnostima i samim tim izvan opsega zakona. Opozicioni lideri i aktivisti civilnog društva tvrdili su da REM nije efikasno sprovodio svoj mandat i kontinuirano se priklonio vladajućoj stranci, obezbeđujući nepravedno medijsko okruženje pre, tokom i posle izbornih kampanja i time efikasno uskraćujući pristup političkoj opoziciji medijima”, stoji u izveštaju.\nKada je reč o julskim protestima, mediji i posmatrači izvestili su da su neki pojedinci i grupe sa margina među većom grupom demonstranata pokušali da pokrenu nasilje i napadnu policiju, uključujući tu i pokušaj da uđu u parlament.\n“Najmanje jedna policijska akcija – koja je zabeležena na video snimku i postala viralna na društvenim mrežama – pokazala je da policija koristi nesrazmernu silu na demonstranta koji je pao na zemlju”, stoji u izveštaju.\nIzveštaj se osvrnuo i na parlamentarne izbore 2020, navodeći da je većina etabliranih opozicionih partija odlučila da ih bojkotuje, navodeći verodostojnu zabrinutost u vezi s neuravnoteženom medijskom pokrivenošću, optužbama za pritisak na birače i zloupotrebu administrativnih resursa u korist vladajuće stranke.\n“Verodostojne organizacije civilnog društva izrazile su slične zabrinutosti u vezi sa izbornim okruženjem, mada su drugi politički analitičari ocenili da je važan faktor u odluci opozicije za bojkot prikrivanje njihovog niskog nivoa podrške”, navodi se u izveštaju.\nOcenjuje se da su predsednik Aleksandar Vučić i njegova stranka imali su koristi od značajnog pristupa medijima nedostupnog drugim strankama, efektivno zamagljene razlike između kampanje i zvaničnih aktivnosti i nemogućnosti drugih stranaka da vode kampanju tokom vanrednog stanja.\nizborni usloviMedijiStejt department\nI zvanično Severna Makedonija: Prespanski sporazum stupio na snagu\nOpozicija održala sastanke o izbornim uslovima sa evropskim parlamentarcima


► Đerlek imenovan za državnog sekretara u Ministarstvu zdravlja\nZamenik vršioca dužnosti direktora Opšte bolnice u Novom Pazaru Mirsad Đerlek potvrdio je večeras da je imenovan za državnog sekretara u Ministarstvu zdravlja.\nĐerlek je u telefonskom razgovoru radiju Sto plus rekao da je na tu poziciju imenovan na poslednjoj sednici Vlade Srbije.\nNa čelu Opšte bolnice, koja je zbog velikog broja obolelih u Novom Pazaru, Sjenici i Tutinu proglašena regionalnim kovid centrom, bio je u jeku epidemije koronavirusa.\nGrupa građana Novog Pazara danima je protestovala i tražila smenu Đerleka zbog, kako su navodili, prikrivanja istine o broju obolelih i umrlih od kovida-19 u ovom gradu, kao i lošeg rukovođenja tom zdravstvenom ustanovom.\nRanije je kao kadar Sandžačke demokratske partije kratak period bio gradonačelnik Novog Pazara.\nĐerlek je specijalista neurologije, a jedno vreme je bio i pomoćnik ministra turizma, trgovine i telekomunikacija Rasima Ljajića, zadužen za resor trgovine, usluga i politike konkurencije.\nNovi Pazar: Dezinformacije o porudžbini limenih mrtvačkih sanduka za decu\nŠtab za vanredne situacije Novog Pazara odlučno je danas demantovao navode na društvenim mrežama da su poručeni limeni mrtvački sanduci za decu.\nNosilac liste "Za evropski Novi Pazar - Rasim Ljajić" Nihat Biševac izabran je za gradonačelnika Novog Pazara na današnjoj sednici lokalnog parlamenta dok je član Srpske napredne...


Selektor Estonije: Napašcemo Srbiju | BeliOrlovi.rs\nSelektor Estonije: Napašcemo Srbiju\n8. oktobra 2010 - 13:40|EP 2012, Kvalifikacije EP 2012|Komentari\nSelektor reprezentacije Estonije Tarmo Rutli rekao je danas da će njegova ekipa pokušati da iskoristi pritisak pod kojim se nalaze fudbaleri Srbije i ostvari pozitivan rezultat u predstojećoj utakmici u kvalifikacijama za Evropsko prvenstvo 2012. godine.\n„Svi znamo tim Srbije, to je opasan i snažan protivnik, ali nije sa druge planete. Neće biti lako, ali već smo igrali protiv snažnih timova, a dobro smo igrali i u prethodnim mečevima. Ako izgubimo neće biti strašno, ali ako reprezentacija Srbije ne pobedi to će za nju biti veoma loše“, rekao je Rutli na konferenciji za novinare u Beogradu.\nFudbalske reprezentacije Srbije i Estonije sutra od 20.30 na stadionu Partizana igraju utakmicu trećeg kola Grupe C u kvalifikacijama za Evropsko prvenstvo 2012. godine u Poljskoj i Ukrajini.\nSrbija je u prve dve utakmice osvojila četiri boda, a Estonija bod manje.\nSelektor Estonije rekao je da njegov tim neće igrati defanzivno i dodao da je odredio sastav za sutrašnji meč. On nije želeo da otkrije ko će igrati, ali očekuje se da će u odnosu na prethodnu utakmicu sa Italijom promeniti igrače na levom i desnom krilu, koji će protiv Srbije igrati ofanzivnije.\nRutli smatra da će Estonija ostvariti pozitivan rezultat ako njegovi igrači budu pravili manje grešaka.\n„Izabrao sam sastav i biće promena. Nećemo dozvoliti Srbiji da nas satera u šesnaesterac, moraćemo da napadamo. Moramo da izbegnemo glupe greške koje su nas koštale u meču sa Italijom. Neću štedeti nijednog igrača u sutrašnjem meču, naredna utakmica protiv Slovenije neće uticati na nas“, rekao je on.\nKapiten Estonije Raio Piroja rekao je da će njegova ekipa pokušati da uživa u sutrašnjoj utakmici, pošto je Srbiji potrebnija pobeda.\n„Fudbaleri Srbije su pod pritiskom, mi ne moramo da pobedimo. Srbija ima sjajan tim, a mi ćemo pokušati da uživamo u fudbalu i ostvarimo dobar rezultat“, rekao je Piroja.\nPiroja je dodao da su igrači odgledali snimak utakmice Srbije i Slovenije (1:1) i ocenio da je Slovenija igrala veoma dobro. Takođe, rekao je da njegov tim mora još da napreduje i da će meč protiv Srbije iskoristiti za dokazivanje.\n„Estonija mora da igra dobar i lep fudbal na svom terenu, ali mora i da napreduje na gostovanjima. Ovo neće biti naša najteža utakmica u kvalifikacijama, ali iskoristićemo je za dokazivanje“, rekao je Piroja.


PIC najstrožije osudio korake RS o "mirnom razlazu" BiH: Razdorna retorika skreće pažnju sa stvarnog posla koji je pred liderima\nPIC najstrožije osudio korake RS o “mirnom razlazu” BiH: Razdorna retorika skreće pažnju sa stvarnog posla koji je pred liderima\n26.04.2021 16:08 Autor: Raport.ba\nUpravni odbor Vijeća za provedbu mira (UO PIC-a) na najstrožiji mogući način osuđuje trenutni politički diskurs u čijem centru se nalazi tzv. “mirna disolucija” Bosne i Hercegovine, a posebno konkretne korake koje čine predstavnici Republike Srpske i nosioci funkcija na državnom nivou u pravcu pregovora o razdruživanju, saopćeno je danas.\n“Uključujući osnivanje pregovaračkih timova i zagovaranje raspada zemlje putem kampanje oglašavanja na internetu. UO PIC-a je ranije naglasio da neodgovorna i razdorna retorika i aktivnosti destabiliziraju zemlju i skreću pažnju sa stvarnog posla koji lideri ove zemlje trebaju uraditi na izgradnji povjerenja i zaživljavanju vladavine prava te provedbi izbornih i ekonomskih reformi u korist svih građana”, saopćili su iz PIC-a.\nDodaju da su nesigurnost i nestabilnost, i posljedična potreba za stalnom međunarodnom supervizijom stvarna cijena koju plaćaju građani dok se njihovi lideri bave jalovim poslovima.\nPROČITAJTE Cvijanović: Ko su Džaferović i Komšić da traže smjenu Dodika? Dosadilo nam je to\n“UO PIC-a ponovo potvrđuje svoju nedvosmislenu privrženost teritorijalnom integritetu i temeljnoj strukturi Bosne i Hercegovine kao jedinstvene, suverene države, koja se sastoji od dva entiteta, i u kojoj su sva tri konstitutivna naroda, Ostali i svi građani jednaki, te podvlači da entiteti nemaju pravo na otcjepljenje od BiH i pravno postoje isključivo na osnovu Ustava BiH“, piše u saopćenju PIC-a.\nDalje se ističe da je teritorijalni integritet BiH garantovan Općim okvirnim sporazumom za mir.\n“Teritorijalni integritet Bosne i Hercegovine zagarantiran je Općim okvirnim sporazumom za mir i međunarodnim pravom, i njena unutrašnja struktura se jedino može mijenjati u skladu sa Ustavom BiH, koji sve strane i dalje moraju u potpunosti poštovati. Stalna zapaljiva retorika, aktivnosti koje imaju za cilj disoluciju ili secesiju, te druge tvrdnje koje se odnose na prekrajanje granica predstavljaju ozbiljnu prijetnju za mir i stabilnost, te kao takve podrivaju Opći okvirni sporazum za mir. Retorika kojom se dovodi u pitanje postojanje bilo kojeg od entiteta ili referiranje na potencijal za rat je isto tako destabilizirajuća i neprihvatljiva“, stav je PIC-a.\nPROČITAJTE Nikšić: Trojka iduće sedmice o zajedničkom kandidatu za Predsjedništvo BiH\nU nastavku saopćenja se navodi da stanovnici Bosne i Hercegovine žele da njihovi politički lideri i predstavnici prestanu sa ovom opasnom retorikom i da se umjesto toga fokusiraju na hitnu borbu protiv pandemije Covida-19, jačanje vladavine prava i provođenje ekonomskih i drugih reformi koje bi pokrenule ovu zemlju naprijed na njenom evropskom putu, na koji su se svi više puta obavezali.\nNa kraju saopćenja je napomena da se Ruska Federacija ne slaže s ovom izjavom.\nTagovi: mirni razlaz PIC Republika Srpska Ustav BiH\nSDA traži od međunarodne zajednice da sankcioniše Dodika: Prestanite uzmicati pred siledžijstvom\nDodik: RS je jedini funkcionalan entitet u BiH. Ali, bio sam tužan kad nam je umiralo 35 ljudi dnevno\nStigao treći avion ruske pomoći u Banju Luku, dočekao ga Dodik\nCrnadak: Zbog korupcije, Republika Srpska ugrožena više nego ikad\nZvizdić: Dačić šalje poruke agresivne Miloševićeve velikosrpske politike\nKomunike PIC-a: Pozdravljeno imenovanje Schmidta. Kritika liderima za nerad i retoriku razdora\nNarednih nekoliko sedmica smanjite druženja: Četvrti talas epidemije će dugo trajati. Već se bližimo rekordnim brojkama iz 3. vala


Nova era za tajne službe? | Politika | DW | 10.08.2013\nNa konferenciji za štampu u Beloj kući, Obama je najavio početak novog razdoblja u radu tajnih službi. Iako je za Snoudena rekao da "nije patriota", Obama je naglasio kako bez njega ne bi ni došlo do ovih promena.\nNeposredno pre početka njegovog letnjeg godišnjeg odmora, američki predsednik Barak Obama očito je želeo još jednom da pređe u ofanzivu. Kao glavne teme konferencije za štampu u Beloj kući, on je izabrao dve posebno sporne; od posebne važnosti ne samo za SAD, već i za Nemačku. Prva tema tiče se programa američke Nacionalne službe za bezbednost (NSA) za nadgledanje i kontrolu, čiji je rad u Evropi izazvao velike diskusije, ali i uznemirio veliki broj Amerikanaca. Druga tema vezana je za odnose s Rusijom. Obama je otkazao sastanak s ruskim premijerom Putinom, planiranim za početak septembra.\nSedište NSA u Merilendu\nU oba ova slučaja veliku ulogu igra Edvard Snouden. Objavljivanjem tajnih informacija vezanih za programe nadgledanja i kontrole, Snouden je američku vladu doveo u tešku situaciju – po pitanju unutrašnje, ali i spoljne politike. Istovremeno, pristanak Moskve da Snoudenu pruži azil na godinu dana, izazvao je dodatnu krizu između SAD i Rusije, što je na kraju rezultiralo i otkazivanjem susreta Baraka Obame i Vladimira Putina.\nParadoksalna situacija oko Snoudena\nObama je tokom konferencije za štampu kratko spomenuo i Snoudena. Na pitanja novinara šta misli o njemu, američki predsednik je odgovorio kako „on nije patriota“. No, s druge strane, Obama je priznao kako ipak bez Snoudena ne bi došlo do mera koje će sada uslediti po pitanju rada NSA. „Imamo jednu doista paradoksalnu situaciju u kojoj se on nalazi u ulozi traženog zločinca. No, s druge strane, naša administracija priznaje kako bez njega i njegovih dela ne bi preispitala svoju dosadašnju politiku“, kaže Kori Velt, zamenik direktora na Institutu za evropske, ruske i evroazijske studije u Vašingtonu.\nViše kontrole prilikom nadgledanja\nOdluka Moskve da Snoudenu da azil dodatno je razljutila Amerikance\nNajavom o uvođenju više „transparentnosti“ i kontrole nad radom NSA, kao i osnivanje nezavisne komisije stručnjaka za te zadatke, Obama očigčedno želi da povrati izgubljeno poverenje. Naime, više od polovine Amerikanaca prema najnovijim anketama više nema poverenja u njega, te smatra kako informacije koje je NSA sakupila ne služe samo u borbi protiv terorizma.\nNo, Mark Jakobsen iz Nemačkog Maršalovog fonda ipak upozorava da uprkos tome što je Obama na spomenutoj konferenciji za novinare najavio početak jednog „novog razdoblja“ rada tajnih službi, u toj najavi se ipak ne sme videti nešto čega nema. „Obama se u svojoj najavi nije distancirao; ja nisam čuo da je on rekao kako namerava da ograniči programe nadgledanja“, rekao je Jakobsen. Isto tako, dok Obamina Demokratska stranka signalizira podršku većoj kontroli nad NSA, republikanci predsedniku to isto prebacuju.\nHladni odnosi između Moskve i Vašingtona\nIpak obe strane podržavaju Obamu kada je u pitanju njegova politika prema Rusiji. Na konferenciji za štampu Obama je izjavio kako se u naredno vreme u tim odnosima neće događati ništa posebno. “Pričekaćemo i iznova oceniti kude ide Rusija i šta su naši osnovni interesi, te na osnovu toga videti kakvi će biti naši odnosi”, rekao je američki predsednik. Iako Obama tvrdi kako je njegov odnos s Putinom dobar, ipak je sada jasno da zbog nerešenog sukoba u Siriji kao i zbog Irana, on gubi strpljenje i postaje frustriran. “S njegove tačke gledišta, otkazivanje sastanka s Putinom nije moglo da se izbegne. No ta situacija pokazuje kako zapravo postoji agenda između te dve zemlje na kojoj se mora raditi”, rekao je Kori Velt. Samim tim se susret ministara spoljnih poslova i odbrane te dve zemlje (samo dva dana nakon otkazivanja susreta Baraka Obame), može oceniti kao obećavajući, pozitivan signal.\nSusret Lavrova i Kerija - pozitivan signal za odnose dveju država\nSiguran sam da su Rusi razmišljali o tome da otkažu ovaj sastanak. A ako se analizira govor tela ministara s obe strane, može se reći da razgovori nisu protekli u opuštenoj atmosferi“, naglasio je Kori Velt. No, uprkos napetostima, i ministri su zapravo poslali sličnu poruku kakvu je poslao i sam Obama na konferenciji za štampu: uprkos razlikama u mišljenju, pokušaćemo konstruktivno da sarađujemo kako naši odnosi ne bi u potpunosti potonuli. Toj slici odgovara i jasna poruka predsednika Obame kako neće doći do bojkota Olimpijskih igara u Sočiju – što su tražili pojedini poslanici u američkom Kongresu. Vašington post je naveo kako je „otkazivanje posete Moskvi bila taktička odluka predsednika Obame“ te kako, dugoročno gledano, američko-ruski odnosi mogu „da funkcionišu samo uz mnogo angažovanja na najvišem nivou“.\nAutori: Gero Šlis / Željka Telišman\nKljučne reči obama, nsa, snouden, rusija\nTrajni link https://p.dw.com/p/19NNx


Srbiju volimo - Počinje 59.državno padobransko prvenstvo Srbije\nPočinje 59.državno padobransko prvenstvo Srbije\nSve je spremno za četiri dana najvećeg padobranskog dešavanja ove sezone. 59. padobransko prventsvo Srbije u klasičnim disciplinama održaće se od 10. do 14. jula na sportskom aerodromu "Čenej" kod Novog Sada.\nU isto vreme kada se u Novom Sadu očekuje rekordna posećenost gostiju iz inostranstva koji stižu na muzički festival Exit, najbolji padobranci Srbije nadmetaće se u skokovima na cilj i u izvođenju figura prilikom slobodnog pada. Pored nacionalne konkurencije takmičenje će biti bodovano i u zasebnom otvorenom međunarodnom nadmetanju.\nNeposredni organizator 59. državnog prvenstva je padobranski klub "Grifon" iz Beograda koji najavljuje da se očekuje učešće osam domaćih i četiri inostrane ekipe među kojima je i mlada reprezentacija Ruske Federacije.\nKako kažu u "Grifonu", oni su u poslednje tri godine uzatopni nosioci titule državnog prvaka i čine veći deo padobranske reprezentacije Srbije. Ove godine nastupiće u sastavu: Radoslav Korać, Slobodan Terzić, Zoran Stanojević, Slobodan Marković i Igor Žmirić.\nTakmičenje će logistički biti podržano od strane Protivterorističke jedinice MUP-a Srbije, njene helikopterske jedinice, Aero-kluba "Novi Sad", kao i od strane mnogobrojnih donatora i sponzora.\nRedovno ažurirane novosti možete naći na Facebook stranici organizacije dok se tehničke i takmičarske informacije nalaze u biltenu takmičenja.\nU nedelju, 9. maja SK "Zlatiborac" organizovao je streličarski kup "Planinska strela". Takmičenje je održano na pomoćnom terenu "Švajcarije" i okupilo je 70 strelaca iz Srbije. Najbolji rezultat za domaći sastav postigao je kadet, Marko Vulić, koji je zauzeo prvo mesto u rikurv kategoriji. U seniorskoj konkurenciji zlatne medalje u pojedinačnoj ...


Moćni čovek iz senke\nPiše: Mira Beham\nNemački ministar odbrane Rudolf Šarping dobio je najnemilosrdniji otkaz u istoriji Savezne Republike Nemačke. Kancelaru Šrederu je bilo dovoljno tačno 32 sekunde da suvo saopšti javnosti demisiju svog partijskog druga. Nije ni trebalo više da kaže, tada, u julu 2002. godine, skandal je bio već javan. Znalo se da je Šarping primio na svoj račun 140 000 maraka od najmoćnijeg agenta za politički PR u Nemačkoj, Morica Huncingera - 80 000 kao predujam za rukopis koji nije nikada napisan, a 60 000 za tri govora koja je ministar odbrane održao kao gost agenta koji je, opet, poznat i kao uspešan lobista za industriju oružja.\nAfera je na kratko vreme široj javnosti u Nemačkoj dozvolila da malo bolje nasluti šta se dešava u sivoj zoni između kapitala i politike, u kojoj PR agenti kao Moric Huncinger drže konce u ruci i samo time zarađuju nemale pare. A Huncinger je jedan od nemačkih pionira u tom biznisu, njegova agencija "Hunzinger Information AG" je među deset vodećih PR firmi u Nemačkoj i obuhvata kao holding pored PR firme jednu od vodećih svetskih foto-agencija "Action press" i poznat i institut za istraživanje javnog mnjenja "Infas".\nHuncingerova kartoteka za kontakte sadrži 67.000 relevantnih imena ljudi sa svih nivoa privrede, politike, državne administracije i medija. Kroz upravni odbor Huncingerove firme su prošli bivši nemački ministri, generali, direktori tajnih službi, medijski moćnici, direktori koncerna. Među njegovim bivšim i sadašnjim klijentima se nalaze Bil Gejts, Bertelsman, Svoč, Lufthanza, Manesman, Soni, Simens, Mercedes, BMNj, rumunski predsednik Emil Konstantinesku, austrijski kancelar Volfgang Šisel, hrvatski liberal Dražen Budiša, libijski vođa Muamer el-Gadafi, proizvođači oružja, trgovci oružja, pet saveznih ministarstava i - pokojni srpski premijer Zoran Đinđić.\n"Imate firmu na ratnom području i bojite se da će je NATO bombardovati?", pitao je jednom novinar uglednog lista "Ziddojče cajtung" samo retorički i dao odmah odgovor: "To nije problem za gospodina levo u smeđem kaputu. Moric Huncinger je najuticajniji čovek u pozadini nemačke politike." Tako je, na primer, "Tehnogas" u Beogradu sačuvan od NATO bombardovanja, jer je Huncinger u ime nemačkog vlasnika "Meser-Grishajm" zamolio Šarpinga i nemačkog NATO generala Klausa Rajnharda da ne biraju taj cilj. I oni su ga poslušali.\nZa Zorana Đinđića je PR Napoleon iz Frankfurta, kako neki Huncingera zovu, prema sopstvenim rečima bio vezan ne samo poslovno nego i prijateljski. U aprilu 1998. godine Huncinger poklanja opozicionaru Đinđiću blindirani audi B6 radi bolje zaštite, u maju 1999. godine on svom srpskom prijatelju organizuje turneju po Evropi radi podrške NATO bombardovanja (na kojoj je ovoga pratio Milo Đukanović).\nTokom 2000. godine Huncinger pojačano promoviše Đinđića u nemačkoj javnosti, vodi ga u kabinete nemačkih ministarstava i pomaže predizbornu kampanju budućeg srpskog premijera, da bi u decembru iste godine u Beogradu slavio pobedu svog klijenta i prijatelja. Kasnije će Huncinger u svom godišnjem izveštaju tvrditi da je DOS postao poznat u svetu zahvaljujući - njemu.\nHuncinger je aktivan član Hrišćansko-demokratske unije (CDU) i obožavatelj bivšeg nemačkog kancelara Kola, ali ima klijente iz svih nemačkih partija osim desničarske Ronalda Šila koga apsolutno ne voli. Kao vernik i katolik se zalagao da Katolička crkva bude aktivnija u Srbiji i obezbedio je dolazak papinog izaslanika biskupa Kordesa u Beograd u junu 2001. godine. Šarpinga je pratio na Kosovo kada je ovaj posetio nemačke trupe, a izdao je knjigu generala Rajnharda o KFOR-u ("KFOR - Vojne snage za mir. Dnevnik nemačkog komandanta za Kosovo"), koju su u Huncingerovim prostorijama promovisali bivši šef UNMIK-a, Bernar Kušner i bivši nemački predsednik Rihard fon Vajceker.\nSredinom marta je Huncinger boravio u Beogradu povodom godišnjice smrti srpskog premijera i prijatelja. Dolaziće opet u Srbiju, kaže on neodređeno za Korene.


NOVI SAD – “Ciklonizacija” će sutra i prekosutra (05. i 06. april 2022.) izvesti prve ovogodišnje tretmane u okviru sistematske akcije zaštite zdravlja građana od krpelja.Tretmanima će biti obuhvaćene uređene zelene javne površine – parkovi, igrališta za decu, prostori određeni za istrčavanje kućnih ljubimaca i šetališta u Sremskoj Kamenici, na Detelinari, Avijaciji, Novom naselju, Limanima, Ribarskom ostrvu i u Petrovaradinu.\nU drugoj polovini prošle nedelje i početkom ove, naše ekipe uradile su monitoring uređenih zelenih javnim površina i na osnovu rezultata tog monitoringa, odnosno prisustva krpelja, određene su površine koje će biti tretirane u ovom krugu. Paralalno sa monitoringom uradili smo i košenje lokaliteta na Novom naselju i u naselju Sajlovo. Odlično je i što u naredna dva dana, prema prognozama, imamo adekvatne vremenske uslove za izvođenje tretmana, takoda očekujemo maksimalne efekte ove akcije.\nČinjenica je da su krpelji najaktivniji u proleće i na jesen, te će u ovom periodu i tretmani biti češći, ali će se stanje pratiti tokom cele sezone i reagovaće se na svaku pojavu krpelja. Sistematski pristup suzbijanju krpelja odgovor je novosadske gradske uprave i „Ciklonizacije“ na činjenicu da se iz godine u godinu beleži povećanje procenta zaraženih krpelja koji prenose opasnu lajmsku bolest.\nNakon izvedenih tretmana, biće urađena i kontrola njihove uspešnosti, pa će tamo gde za to bude bilo potrebe, tretmani biti ponovljeni.\nKada je reč o drugim aktivnostima “Ciklonizacije”, danas izvedeni i tretmani protiv simulida u potocima na sremskoj strani grada, a u toku su i pripreme za početak ovogodišnje sistematske akcije zaštite zdravlja građana od komaraca.


Građani masovno priznaju prekršaje u saobraćaju - Ozonpress :: internet portal\nTag: prekršaji, prekršajni nalog, Saobraćaj\nOD kada je promenjen Zakon o prekršajima, pre tri meseca, prema podacima MUP-a, u celoj Srbiji se svakodnevno sklopi oko 270 sporazuma o priznanju prekršaja, zarad manje kazne. Na mesečnom nivou, doskora je sklapano po 1.000 i manje sporazuma mesečno, a sada ova brojka dostiže 5.000.\nSamo u glavnom gradu ukupno je sklopljeno 19.000 sporazuma, od čega dve trećine od marta, kaže, za „Novosti“, Zoran Pašalić, predsednik Prekršajnog apelacionog suda u Beogradu:\n– Osim restriktivnih mera prema učiniocima prekršaja koji izbegavaju odgovornost, zakon pruža i neke pogodnosti za one građane koji uredno izmiruju obaveze i odazivaju se na sudske pozive, a takvih je više od 90 odsto.\nSPORAZUMI se ne mogu sklopiti ukoliko su u pitanju najteži prekršaji: kod nasilničke vožnje, ili ako osoba ima iza sebe više najtežih prekršaja, ili u slučaju teške alkoholisanosti, u slučaju prekoračenja brzine većeg od 50 kilometara od maksimalne dozvoljene, kod preticanja preko pune linije, noćne vožnje bez upaljenih svetala ili vožnje zaustavnom trakom…\nJedna od njih je pojednostavljena procedura prilikom sklapanja sporazuma o priznanju prekršaja. Mada je institucija ovog sporazuma prilično zaživela, mnogi i dalje ne znaju kakav je tačno postupak.\n– Kada građanin sazna da je protiv njega pokrenut prekršajni postupak, odnosno kada dobije poziv, od tog trenutka pa do donošenja prvostepene presude on može da podnese zahtev za sklapanje sporazuma o priznanju prekršaja. To može da uradi bukvalno istog dana kada dobije poziv. Ukoliko je u pitanju saobraćajni prekršaj, podnosi ga saobraćajnoj policiji, a ako je komunalni – nadležnoj inspekciji – objašnjava Pašalić.\nZahtev za potpisivanje sporazuma može da podnese i podnosilac prijave, odnosno MUP ili inspekcija. Sporazum se može odnositi na svaku vrstu prekršaja osim na one prekršaje za koje je predviđeno kažnjavanje prekršajnim nalogom i na fiksne kazne.\nNesavesni vozači u Beogradu zahteve za sporazumno priznanje podnose ispostavi saobraćajne policije u Ulici kraljice Jelene, u Rakovici, dok u ostalim gradovima to čine u njihovim ispostavama. Pošto je ceo sistem umrežen, i mogućnost sklapanja sporazuma pokriva celu Srbiju. To, konkretno, znači da neko ko učini prekršaj u Užicu može da se dogovori da se sklapanje sporazuma obavi u Beogradu, ukoliko tu živi, da se ne bi dodatno izlagao trošku i putovao u drugi grad.\n– Ovaj sporazum je moguć kada je neko ko je učinio prekršaj svestan svoje krivice, i želi brzo, zakonito i efikasno da reši problem. On će ponuditi sporazum i, ukoliko ovaj bude prihvaćen, sigurno će dobiti manju novčanu kaznu nego u redovnom postupku i manji broj dana zabrane upravljanja motornim vozilom – kaže Pašalić.\nU odnosu na prethodni period, sud sada više ne zakazuje pretrese i ne ocenjuje da li je potpisani sporazum pravedan ako se već podnosilac prijave saglasio da su se stekli uslovi za njegovo sklapanje. On sada, prema Pašalićevim rečima, samo brine o tome da li je okrivljeni dao izjavu svestan posledica sporazuma i da je nije slučajno dao u zabludi ili pod prinudom. Podnosilac zahteva obaveštava sud o tome da je sporazum sklopljen i na osnovu potpisanog priznanja donosi se presuda.\nInstitut sporazuma, koji postoji već nekoliko godina, ranije je bio nepopularan, jer su građani mogli da se sporazumeju samo u okviru intervala zaprećene kazne za to, konkretno delo. To znači da, ukoliko je zaprećena kazna 800.000 – dva miliona dinara, sporazum ne može biti potpisan na iznos manji od 800.000. Sada se uzimaju opšti minimum i maksimum iz Zakona o prekršajima. Za fizička lica minimum je 5.000 dinara, za pravna 50.000, za preduzetnike 10.000.\nMikša 03/07/2016 u 08:27 Odgovorite\nNaravno da će da priznaju, jer na Prekršajnom sudu samo formalno postoje dve strane, nikoga ne poznajem da je dobio Policiju na sudu…\nvozač 03/07/2016 u 14:02 Odgovorite\nA kada ćemo u vestima i po novinama moći da pričitamo šta se čini po pitanju semafora koji nepravilno funkcionišu?\nVeliki broj semafora nema treptuće zeleno koje najavljuje žuto, već se žuto pali odmah posle zelenog, pa neretko traje i kraće od 3 sekunde koliko bi trebalo da traje.\nI onda vozaču koji je na 10m od raskrsnice ostaje ili da naglo koči i rizikuje da mu neko slupa zadnji branik (da ne pominjem ako je iza neki kombi sa vozačem koji ne reaguje dovoljno brzo pa vas izgura na raskrsnicu), ili da doda gas da ga ne uhvati crveno i time dosta rizikuje, jer može neki pešak u žurbi da istrči.\nJednostavno, semafori treba ili da rade kako treba, ili neka budu isključeni!\nDrugi problem saobraćaja u našem gradu su taksisti na nekadašnjem glavnom ulazu u krug Bolnice, koji se sada uglavnom koristi samo za pešake.\nDa je tu po jedno taksi vozilo, ne bilo problema, nego potpuno zatvaraju pristup kapiji, a tu je i pešački prelaz na koji pešaci izlaze između taksi vozila direktno ispred vozila koje nailazi u prolazu, a čiji vozač ne može da uoči pešaka koji stupa na pešački prelaz zbog navedenih taksi vozila.\nPa kad još neki „savestan“ vozač zaustavi vozilo ispred kioska koji se tu nalazi, dobijamo usko grlo koje drastično usporava i otećava saobraćaj jednom od naprometnijih ulica u gradu.\nZato je vreme da se i policija malo pozabavi ovim.


Kapelo vraća kapitensku traku Teriju : Nadlanu.com\nKapelo vraća kapitensku traku Teriju\nBEOGRAD, 15. marta 2011. (Beta) - Selektor fudbalske reprezentacije Engleske Fabio Kapelo mogao bi da oduzme kapitensku traku Riju Ferdinandu i vrati je Džonu Teriju, preneli su britanski mediji.\nRio Ferdinand će zbog povrede propustiti kvalifikacionu utakmicu za Evropsko prvenstvo 2012. godine protiv Velsa, koja se igra 26. Marta na stadionu Milenijum. Pošto će meč propustiti i Stiven Džerard, Kapelo će najverovatnije kapitensku traku predati Teriju.\nKapelo je oduzeo traku Teriju prošle godine, nakon što su mediji objavili da je bio u vezi sa partnerkom bivšeg saigrača iz Čelsija i reprezentacije Vejna Bridža.\nFerdinand je posle toga predvodio nacionalni tim, a pošto se defanzivac Mančester junajteda povredio, njegovu ulogu na Svetskom prvenstvu u Južnoj Africi preuzeo je Stiven Džerard.\nTokom prijateljske utakmice sa Danskom traku su nosili Frenk Lampard, Garet Beri i Ešli Kol.\n"Ne želim da kapitenska traka ide iz ruke u ruku. Uznemirio sam se kada sam video šta se dogodilo u Danskoj, kada su igrači na terenu govorili 'ko je kapiten?'. Teri nije bio kapiten godinu dana... Moram da donesem odluku - i to će biti konačna odluka, a ne za jednu utakmicu", rekao je Kapelo.\nZbog čestih povreda Ferdinandu je oduzeta kapitenska traka u Mančester junajtedu i predata je Nemanji Vidiću.\n"Želim da znam koliko je ozbiljna povreda ledja Rija Ferdinanda i kada će biti potpuno spreman, jer je on veoma važan igrač u našem timu. Posle toga ću razgovarati sa njim i saopštiti mu konačnu odluku, bez obzira da li će on dobiti traku, Teri ili neko drugi", rekao je Kapelo.\n"Objasniću mu šta se dogodilo u Danskoj i razumeću ako ne bude srećan zbog svih dešavanja... Ali, ja sam trener i moram da donosim odluke", dodao je on.


Otvaranje nove zgrade Policije 17. februara\nHome Novosti Gradske novosti Otvaranje nove zgrade Policije 17. februara\nNova zgrada Policije Brčko distrikta biće svečano otvorena 17. februara, potvrdio je danas Srni portparol Policije Halid Emkić. Emkić je rekao da će se Policija u prostorije novoizgrađenog objekta useliti kada budu postojali uslovi za to.\n“Neophodno je obezbijediti sredstva za nabavku opreme i namještaja. Uputili smo zahtjev da iz budžeta distrikta za ovu godinu bude izdvojeno 170.000 KM za ove namjene, mada ni taj iznos neće biti dovoljan za kompletnu nabavku savremene opreme za rad Policije”, napomenuo je Emkić.\nNa novoj zgradi Policije Brčko distrikta u toku su radovi na fasadi i asfaltiranje dva pristupna puta, kao i uređenje parkinga, za šta je iz budžeta izdvojeno dodatnih 800.000 KM.\nPrethodni postU martu javna rasprava o Nacrtu Plana upravljanja vodama za vodno područje rijeke Save\nSledeći postOdržane dvije javne rasprave o Prijedlogu Budžeta Brčko distrikta BiH za 2016. godinu\nSupervizor za Brčko se obratio poslanicima – probudite se i počnite...\nUrednik - September 26, 2019 0\nSupervizor za Brčko distrikt BiH i prvi zamjenik visokog predstavnika Michael Scanlan obratio se poslanicima u Skupštini Distrikta – obraćanje prenosimo u cjelosti: “Ovo je...


source.ba | Terzo na obilježavanju 30. godišnjice Viteške motorizovane brigade u Brčkom\nPomoćnik federalnog ministra za pitanja boraca i invalida odbrambeno-oslobodilačkog rata Mirza Terzo danas je u Brčkom uime Federalnog ministarstva prisustvovao obilježavanju 30. godišnjice formiranja 108./215. Viteške motorizovane brigade, saopćio je Ured Vlade Federacije Bosne i Hercegovine za odnose s javnošću pozivajući se na informaciju resornog federalnog ministarstva.\nTerzo je odao počast poginulim braniocima te kazao da je današnja posjeta određena podrška koju Vlada FBiH i Federalno ministarstvo pružaju boračkoj populaciji.\nTokom današnje posjete, pomoćnik Terzo je položio cvijeće na mezarju u Gornjem Rahiću i na Centralno spomen-obilježje te prisustvovao svečanoj akademiji, saopćeno je iz Federalnog ministarstva za pitanja boraca i invalida odbrambeno-oslobodilačkog rata, prenosi Ured Vlade FBiH za odnose s javnošću.\nTagovi: BrčkoMirza Terzo


Za ublažavanje sukoba na Kosovu-16 miliona dolara\nMisija USAID-a na Kosovu otvorila konkurs za projekte na temu ublažavanja sukoba i promovisanju multietničkog pomirenja.\nMisija USAID-a na Kosovu predstavila je novi projekat za koji mogu konkurisati sve zainteresovane međunarodne i lokalne organizacije koje imaju iskustva u ublažavanju sukoba i promovisanju međuetničkog pomirenja. Ukupan budžet izdvojen za ove projekte iznosi 16 miliona dolara.\nUSAID na Kosovu trenutno želi da sprovede svoju novu petogodišnju strategiju za razvoj. Služba za smanjenje i upravljanje sukobima finansira lokalne i Međunarodne nevladine organizacije, a cilj finansiranja jeste međuetničko pomirenje I bolji uslovi za život građana.\n“Cilj je da se sprovedu aktivnosti za smanjenje tenzija, spajanjem pojedinaca različite etničke, verske ili političke pripadnosti u zemljama u kojima je došlo do sukoba uključujući i Kosovo. USAID će prihvatiti prijave kako od lokalnih tako i od međunarodnih organizacija i dodeliće od 500.000 do million i po dolara po projektu. Partnerstva između organizacija su dobrodošla”, rekla je Tanja Urketa, direktorka USAID-ove kancelarije za demokratiju i upravljanje u Prištini. Direktorka misije USAID-a na Kosovu, Morin Šoket istakla je da se inicijativom za ovaj projekat stvara partnerstvo Kosova sa USAID-om i da američki poreski obveznici još jednom izdvajaju svoja sredstva za finansiranje inovativnih ideja u cilju smanjenja tenzija i spajanja pojedinaca različitih etničkih, verskih i političkih pripadnosti.\n“Jedan od ciljeva te inicijative je da obezbedi da imamo održive programe, a mi smo se uverili i kroz naučna istraživanja i kroz rad na razvoju koji traje mnogo decenija, da bi smo obezbedili da naši rezultati budu održivi, jeste da angažujemo lokalne organizacije, NVO, organizacije civilnog društva , ali i da neposredno radimo sa Vladom, kako na centralnom tako i na opštinskom nivou”, rekla je Šoket.\nUSAID za ovu namenu trenutno ima budžet u iznosu od 16 miliona dolara. Ovaj iznos je predviđen za finansiranje projekata ove vrste u nekoliko postkonfliktnih zemalja. On podstiče organizacije na Kosovu da konkurišu i naglašava važnost saradnje i partnerstva među njima. “Mi u našoj posebnoj izjavi namenjenoj Kosovu podstičemo partnerstva između lokalnih i međunarodnih organizacija. Vrsta subvencija koje će biti date zavise od toga da li će postojati sporazum o saradnji ili je u pitanju klasična subvencija, što zavisi od vaše prijave”, rekao je regionalni službenik USAID-a za sklapanje ugovora Džerold Smit.\nNa konferenciji ponuđača prisustvovao je veliki broj predstavnika nevladinih, vladinih i međunarodnih organizacija. Rok za podnošenje prijava je 11. mart.


Humanost na delu zahvaljujući Udruženju žena Gređanka - eVršac\nAktiv žena “Gređanka” iz Velike Grede, u saradnji sa Centrom za socijalni rad Plandište, organizovalo je humanitarnu akciju prikupljanja pomoći za socijalno ugrožene kategorije stanovništva sa teritorije Opštine Plandište.\nTokom realizacije ove akcije, Aktiv žena Gređanka se potrudilo da obezbedi sredstva za kupovinu osnovnih životnih namirnica i sredstava za higijenu, kao vid paketa solidarnosti za sugrađane iz Velike Grede.\n“Obzirom da je delovanje našeg udruženja pre svega humanitarnog karaktera, želeli smo da ovaj put pomoć uručimo porodicama iz našeg sela. Na ovaj način želimo da ukažemo svim našim sugrađanima da se humanost ne odnosi samo na reči podrške, nego i na aktivan rad i pomaganje kroz sve sfere društvenog delovanja. Ovo je samo početak i trudićemo se da ovakve akcije realizujemo i u budućnosti”, kazala je Nadežda Milanović, predstavnica udruženja Gređanka.\nU saradnji sa Centrom za socijalni rad Plandište, pakete su podelili porodicama u Velikoj Gredi, kojima je ovaj vid pomoći preko potreban, u ovom trenutku.\n“Udruženja sa teritorije Opštine Plandište nailaze na veliku podršku lokalne samouprave, bez čije pomoći svakako ne bi mogli i na tome im dugujemo veliku zahvalnost”, dodala je Nadežda.


Učenici zaječarske Gimnazije učestvovali u aktivnosti „GimZa kod”\nPočetna / Vesti / Učenici zaječarske Gimnazije učestvovali u aktivnosti „GimZa kod”\nTimočka 26/03/2019 | 13:13 Vesti, Društvo, Timočka Info\nU sredu, 20. marta učenici zaječarske Gimnazije učestvovali su u aktivnosti „GimZa kod” koju je organizovao tim za karijerno vođenje i savetovanje. U toku prvog „GimZa koda” učenici su rešavali zagonetke vezane za veštine 21. veka.\nRešenje zagonetke vodilo ih je do sledeće lokacije na kojoj bi ih čekala nova zagonetka. Tako su učenici ove škole prevodili sa engleskog, rešavali jednačine iz matematike, nalazili skrivene poruke u knjigama…\nNa ovaj način imali su priliku da razviju veštine timskog rada, kritičkog razmišljanja, rešavanja problema, ali i testiraju fizičku kondiciju budući da je zadatke trebalo rešiti pre drugih timova.\nKako navode u zaječarskoj Gimnaziji: „Ova aktivnost biće sigurno ponovljena uskoro.”\nPrethodna Prezentacija programa besplatnog mentoringa za prerađivačku industriju\nSledeća Regionalni brend istočne Srbije „Balcanica Superior” predstavljen na nacionalnoj konferenciji o brendiranju\nU svetu se danas obeležava Međunarodni dan mačaka, godišnja manifestacija koju je 2002. godine ustanovio …\nSrpska pravoslavna crkva i vernici danas, 8. avgusta, obeležavaju praznik posvećen prepodobnoj mučenici Paraskevi, u …


Fudbal je jedan od sportova u kojem se "vrti" najviše novca, a Svetska federacija (FIFA) objavila je neverovatan finansijski izveštaj, u kojem se vidi da su klubovi izgubili 14 milijardi dolara.\nKoliko je to velika suma, govori činjenica da predstavlja trećinu od ukupne vrednosti svih klubova na svetu, koja se procenjuje na oko 45 milijardi.\nDo ove računice došlo je specijalno telo FIFA zaduženo za finansije, koje je napravilo analizu u saradnji sa brojnim ekspertima iz sveta ekonomije i drugih nadležnih oblasti. Pored svega ne raduje prognoza da bi ta cifra mogla da se uveća dok se pandemija ne zaustavi, jer su klubovi ostali bez prihoda od ulaznica, dela sponzora...\nKrizom je najviše pogođena Južna Amerika, gde se u nekim zemljama lopta nije ni zakotrljala, a u teškoj situaciji su i azijski klubovi.\nFIFA je već reagovala i obezbedila finansijsku pomoć od jedne i po milijarde, kako bi se čitava situacija lakše prebrodila i stvari što je pre moguće vratile u normalne tokove.


Vesti online / Vesti / Svet / Dojče vele: Nemačke iluzije o Putinu\nDojče vele: Nemačke iluzije o Putinu\n"Naivno je verovati da je poboljšanje odnosa sa Putinovom Rusijom moguće jednostranim ustupcima dok Kremlj nastavlja svoju agresivnu politiku", piše u svom komentaru Ingo Mantojfel, urednik programa DW na ruskom jeziku.\nKada se u petak savezna kancelarka Angela Merkel u Sočiju susretne sa ruskim predsednikom Vladimirom Putinom biće to vrhunac "ruske nedelje" nemačke spoljne politike. Poslednjih dana su Moskvu već posetili novi šef diplomatije Hajko Mas kao i ministar privrede Peter Altmajer.\nNo grdno se vara svako ko misli da će popuštanje u odnosima sa Rusijom početi jednostranim ustupcima na polju ekonomskih sankcija ili drugim trulim kompromisima. Ne samo jer bi meka politika u Moskvi bila interpretirana kao slabost. Kao da mnogima još nije jasno da Putinu konfrontacija sa Zapadom treba za učvršćivanje moći kod kuće, za skretanje pažnje stanovništva sa ekonomske stagnacije i socijalnih problema, piše Dojče vele.\nNeophodno je da Nemačka shvati da je u odnosu sa Putinom potrebna izdržljivost, da neće biti ekspresnih dogovora. Sve dok se Kremlj drži agresivne politike prema Ukrajini - a to će trajati sve dok služi učvršćivanju Putinove moći kod kuće - sankcije moraju ostati na snazi. Potpuno pogrešan signal bio bi čak i postepeni izlazak iz sankcija.\nDiplomatska strategija ka Rusiji mora da se podupre kroz dva važna elementa. Najpre, zapadna politika ne sme ishitreno i histerično da reaguje na provokacije iz Moskve. Od toga na posletku profitira samo Kremlj, dok verodostojnost Zapada znatno trpi. Britanska premijerka Tereza Mej je posle napada na dvostrukog agenta Sergeja Skripalja pokazala kako ne treba raditi.\nOsim toga, Nemačka i cela Evropa moraju se jače otvoriti prema ruskom društvu. Potreban je sveobuhvatni dijalog sa svim političkim snagama i grupama u Rusiji - uključujući i one nacionalističke, patriotske i konzervativne.\nS pravom postoji briga zbog otuđenja između Nemaca i Rusa, ali ona se dugoročno može prevazići samo dijalogom kojim dominiraju trezven ton i uverenost u sopstvene principe, zaključuje Mantojfel u svom komentaru.


Danas je u Bihaću sprovedena velika akcija Uprave policije USK i Kantonalne tržišne inspekcije, a koja je za cilj imala zatvoriti objekte koji su korišteni za smještaj ilegalnih migranata.\nVeć od ranih jutarnjih sati Uprava policije USK blokirala je Đačku ulicu i izvršila pretres objekata koji su potpuno nezakonito pružali smještaj ilegalnim migrantima. Prilikom pretresa i evakuacije, povrijeđena su četiri pripadnika Jedinice za podršku Uprave policije USK. Iako je prema prvim informacijama, policija u ovom objektu zatekla 135 migranata, na kraju će se ispostaviti da je ta brojka nešto veća, tačnije 180 migranata.\nNakon Đačke ulice, Uprava policije USK se zaputila u ulicu Hazima Šabanovića, područje nekadašnje stare željezničke stanice, gdje je Kantonalna inspekcija zapečatila još jedan privatni objekt. Naime, radi se o porodičnoj kući u kojoj je policija zatekla 103 ilegalna migranta. Svi migranti izmješteni su na lokaciju Vučjak.\nDanašnja akcija Uprave policiej USK je posljedica sinoćnjeg incidenta uu Đačkoj ulici kada su migranti fizički nasrnuli na pripadnike Jedinice za podršku Uprave policije USK.\nKako je potvrđeno iz MUP-a USK za portal USN, policija će nastaviti akcije u narednom periodu, a sve migrante koji se zateknu na području Bihaća, a da nisu smješteni u prihvatnim centrima Bira i Borići, bit će izmješteni na lokaciju Vučjak.


Predsednik Evropske komisije Žan Klod Junker (arhivska fotografija)\nU Briselu redovni junski EU samit - već u prvim satima skupa dogovorene snažnije mjere protiv terorizma, dovršetak sistema razmjene podataka na prostoru Šengena, kao i tješnja saradnja na polju odbrane. Očekuje se analiza primjene sporazuma iz Minska i sa tim u vezi i odluka o produženju sankcija Rusiji za šest mjeseci.\nSpisku tema samita treba dodati i očekivani ponovljeni stav Unije da ne odustaje od dogovora o klimi, kao i početak pregovora o Bregzitu, zbog čeka je u Brisel pozvana i britanska premijerka koja je umjesto odgovora na pitanje novinara o vlastitoj oslabljenoj pregovaračkoj poziciji nakon vanrednih izbora, nudila fraze o dobroj volji I odlučnosti da se nadje sporazum prihvatljiv svima. Sa druge strane, predsjednik Evropskog savjeta kaže da je sve moguće, čak i to da Britanci odustanu od odlaska.\n"Neki britanski prijatelji me pitaju da li je moguće da se Bregzit poništi i da li mogu da zamislim da rezultat svega ovog bude da Velika Britanija ostane dio EU? Rekao sam im da je Unija sagradjena na snovima za koje je izgledalo da ih je nemoguće postići. Dakle, ko zna? Možete reći da sam sanjar, ali nisam jedini", kaže predsednik Evropskog saveta Donald Tusk.\nDanašnji samit će ostati zabilježen i kao prvi na kojem učestvuje novi francuski predsjednik od kojeg u Francuskoj ali i u Evropi očekuju mnogo - svjež vjetar i inicijative.\n"Evropa nije ideja, već projekat, projekat koji sam branio tokom predsjedničke kampanje a potom i parlamentarnih iz,bora. Odlučan sam da branim projekat "Evrope koja štiti". Ključne teme su terorizam, imigracija i odbrana, posebno uspostava Evropskog fonda za odbranu”, rekao je francuski predsednik Emanuel Makron.\nSasvim je sigurno da će Makron imati a već i ima saveznika u moćnoj njemačkoj kancelarki i sa kojom će oživjeti francusko njemačku mašinu EU.\n"Sa nama je po prvi put novi francuski predsjednik i ja se radujem našoj saradnji zato što vjerujem da su kreativnost i novi impuls Francuske i Njemačke dobri za sve”, poručila je nemačka kancelarka Angela Merkel.\nOd do sada dogovorenog, treba istaći sporazum o stvaranju Evropskog fonda za odbranu.\n"Stvaranje ovog fonda je neophodno - sada u Evropi imamo 178 borbenih sistema, dok ih je u Americi 13. Imamo 17 vrsta tenkova, a Ameika jedan. Trošimo pola američkog budzeta, a efikasnost nam je tek ispod 18 posto od američke", kaže predsednik Evropske komisije Žan Klod Junker.\nSummit evropskih lidera se nastavlja razgovorom o Bregzitu a potom i o odluci Unije da sankcije Rusiji produži za narednih šest mjeseci.


eu.me - Poglavlje 18 - Radna grupa\nRadna grupa je formirana u aprilu 2013. Pregovarač za ovo poglavlje je Nikola Fabris, viceguverner Centralne banke Crne Gore, šefica radne grupe je Gordana Radojević, direktorica Zavoda za statistiku - Monstat. Kontakt osoba za radnu grupu je Miloš Vujović iz Kancelarije za evropske integracije.\nI na lokalnom i na međunarodnom nivou, statistika daje neophodne odgovore na pitanja iz svih oblasti ljudskog života i djelovanja, odnosno smjera kretanja jednog društva i države. Stoga od kvaliteta i dostupnosti statističkih podataka zavisi i kvalitet osnove na kojoj se temelji službena politika jedne države. Glavni nosioci zvanične državne statistike su nacionalni statistički zavodi koji su odgovorni za koordinaciju nacionalnog statističkog sistema. Na evropskom nivou tu funkciju vrši Statistička kancelarija Evropske unije - Eurostat koja prikuplja i objavljuje statističke podatke.\n18. STATISTIKA (830)\nIzvjestaj sa skrininga - 18. Statistika (799)\nOdluka o obrazovanju radne grupe - poglavlje 18 (731)\nPregovaračka pozicija za poglavlje 18 - Statistika (383)\nOdluka o obrazovanju Radne grupe za pregovaračko poglavlje 18 - Statistika (192)


Javni razgovor u okviru projekta ”Povežimo zajednicu” - Autonomni ženski centar\nModel koordinirane akcije predstavlja sistemsko rešenje problema nasilja u porodici na lokalnom nivou, bazirano na 6 ključnih elemenata kojima se povezuju aktivnosti svih službi u zajednici i podiže odgovornost lokalne vlasti za potreba građanki i građana.\nInicijative realizovane tokom 2007. godine odgovarale su početnom stanju i resursima opština, a cilj je da ova, za sada inovativna i pojedinačna, rešenja postanu standard postupanja i da se obezbedi njihova održivost. Neke od najznačajnijih aktivnosti u Lazarevcu su uključile organizovanje prve grupe samopomoći za žrtve nasilja u porodici i dobijanje značajnih priznanja za rad i razvoj modela koordinacije u okviru konkursa SKGO i Fondacije ERSTE banke.\nU Lazarevcu i u Smederevskoj Palanci obezbeđena je podrška lokalnih advokata za besplatno zastupanje žrtava nasilja. U Kragujevcu je razvijena procedura prijema žrtava u zdravstvene institucije koja omogućava lakše i brže dobijanje usluga zdravstvene zaštite. Golubac i Ćuprija su 2007. godine prvi put organizovali lokalne kampanje koje se obraćaju ženama žrtvama nasilja. U Loznici je precizirana procedura saradnje sa policijskom stanicom kroz koju je omogućeno 24 časovna pripravnost centra za socijalni rad i policije u slučajevima nasilja. U Beogradu je, pored uspešnog lazarevačkog «mobilnog tima» za zaustavljanje nasilja, ova usluga u 2007. postala dostupna i građakama i građanima Voždovca i Palilule.\nOpštinska kancelarija za psihosocijalnu i pravnu pomoć na Zvezdari pružala je besplatne usluge svim građankama i građanima koji/e im se obrate. Na Paliluli je počela sa radom Kancelarija za rodnu ravnopravnost, koja kao i voždovačka opštinska Komisija za ravnopravnost polova realizuje i programe ekonomskog osnaživanja žena i posebno žena žrtava nasilja.\nSvih 9 opština izradilo je akcione planove za 2008. a dobar deo njih je obezbedio i sredstva sa budžeta za finansiranje ovih aktivnosti. Vidljivi efekti aktivnosti ukazuju na povećan broj registrovanog nasilja u porodici i veće poverenje žrtava u službe, veći broj krivičnih prijava, skraćene tužilačke procedure, veći broj izrečenih mera zaštite, bolje razumevanje odgovornosti nasilnika, uključivanje žrtve u planiranje mera zaštite i unapređenje zaštite.


ILIJA VUKČEVIĆ, STRUČNJAK ZA PORESKO PRAVO: Of-šor centri nijesu naš najveći problem – Monitor\nObjava „rajskih papira” bila je povod za razgovor sa dr Ilijom Vukčevićem, doktorom poreskog prava i docentom na Pravnom fakultetu UDG.\nMONITOR: Poslije panamskih dobili smo i ,,rajske papire”. Šta je slično u ovim pričama?\nVeliku novinu predstavlja reakcija svjetske zajednice. Nekada bi ovakvi slučajevi doveli do djelovanja određene države koja je bila oštećena na način što bi ona usvojila neku vrstu mjera u cilju onemogućavanja ponavljanja istog scenarija. Danas, zbog sve veće integracije država u razne nadnacionalne tvorevine poput EU ili OECD-a, broba protiv raznih zloupotreba poprima univerzalne razmjere uokvirene u međunarodnim inicijativama.\nDovoljno je pomenuti da je EU nakon afere Panamski papiri ubrzano krajem jula 2016. godine donijela Direktivu protiv izbjegavanja plaćanja poreza koja će početi sa primjenom 1. januara 2019. Slično, nakon nove afere Rajski papiri uslijedio je sastanak ministara finansija država članica EU na kojem je odlučeno da se do kraja godine usvoji tzv. „crna lista” fiskalnih rajeva.\nVažno je naglasiti da poslovanje u ovakvim jurisdikcijama samo po sebi nije zabranjeno niti suprotno propisima. Sve ove suverene fiskalne jurisdikcije imaju pravo da koncipiraju svoj pravni i poreski sistema na način za koji one smatraju da je najbolji za njene građane. Međutim, srž problema leži u činjenici da li poslovanje u tim jurisdikcijama može da proizvede probleme u pravnom sistemu države rezidentstva lica koje vrši investiciju prutem nekog poreskog raja ili of-šor jurisdikcije. Dakle, problemi iz interakcije ova dva pravna sistema mogu nastati u državi rezidentstva investitora.\nVUKČEVIĆ: U današnjem svijetu interneta i globalnog poslovanja osnivanje neke ovakve komapnije je pitanje od par dana i nekoliko hiljada eura. Za ozbiljnog ekonomskog subjekta riječ je o banalnosti.\nVUKČEVIĆ: Rezultat zavisi od pravnog sistema i institucija države iz koje se novac namjerava iznijeti. Razvijene države imaju veoma kompleksna zakonodavstva koja stvaraju dobru osnovu da se ovakve transakcije kontrolišu i podrvrgnu svim obavezama koje su propisane u slučaju iznošenja kapitala u inostranstvo. Poenta nije u zabranama ovakvih transkacija, već u njihovoj rigoroznoj kontroli i posebnom tretmanu u pogledu jačeg oporezivanja, odnosno nametanja drugih sličnih obaveza.\nDobro je da smo u postupku pristupanja EU, pa ćemo usvajati njihove politike i na ovom polju. Inkorporiranjem u naš pravni sistem pomenute Direktive o izbjegavanju plaćanja poreza biće uveden značajan niz antievazionih mjera: norme o kontrolisanim inostranim kompanijama, switchover pravilo, izlazno oporezivanje, ograničenje isplate kamata – utanjena kapitalizacija, opšte pravilo protiv poreskih zloupotreba, kao i pravila u slučaju hibridnih entiteta.\nMONITOR: Zašto bi naši biznismeni išli na ,,rajska ostrva” kad smo svjedoci da je plaćanje poreza u CG ,,fakultativno”?\nMONITOR: Zahtjev evropskog komesara za finasije nakon sastanka ministara finasija država članica EU je da je što prije neophodno uvođenje tzv. „crne liste” fiskalnih rajeva. I CG je svojevremeno, zbog of-šor bankarstva, došla na ,,crne liste” (rusku). Šta to znači za jednu zemlju i njenu ekonomiju?\nSmatram nespornim da će glavni kriterijum po kojima će određena država biti stavljena na „crnu listu” biti fiskalna transparentnost, odnosno spremnost na saradnju u pogledu razmjene podataka u vezi sa vlasničkom strukturom kompanija, kao i finansijskih iskaza. Pored toga, kao dodatni kriterijum, će biti korišćen i nizak nivo oporezivanja, odnosno postojanje raznih selektivnih fiskalnih pogodnosti. Sa druge strane, biće interesantno vidjeti koje će mjere biti primjenjivane protiv država koje se nađu na „crnoj listi”.\nVUČIĆ ĆETKOVIĆ, SLIKAR: Umjetnost je polje slobode


LUDILU NEMA KRAJA Real i Siti nude po 130 miliona za Monakovo čudo /VIDEO/\nU svetu fudbala ogromne sume novca koje se troše na transfere fudbalera često izazovu šok kod navijača. Poslednji primer ne samo da bi mogao da predstavlja novi svetski rekord, već je i posebno zanimljiv jer se radi o ponudi za jednog tinejdžera.\nKilijan Mbape je toliko zaludeo velikane svetskog fudbala zbog svojih nastupa u dresu Monaka, da su, prema pisanju "Telefuta", i Real Madrid i Mančester siti ponudili njegovom klubu po 130 miliona evra da bi u svoje redove doveli ovog 18-godišnjaka.\nAktuelni svetski rekord je 105 miliona evra koje je Mančester junajted plati Juventusu za Pola Pogbu, zatim slede 100,8 miliona evra koliko je Real dao Totenhemu za Gareta Bejla, a i tri naredne pozicije drže "kraljevići" iz Madrida: 94 miliona Junajtedu za Kristijana Rolanda, 75 miliona Juventusu za Zinedina Zidana, 68 miliona Milanu za Kaku i 62 miliona Barsi za Luiša Figa.\nKada je o Mbapeu reč, on je na 29 ligaških mečeva ove sezone dao 15 golova, u Kupu je za Monako dvaput bio strelac na tri meča, tri gola je dao na tri meča Liga kupa, a u Ligi šampiona je šest puta zatresao mreže rivala na devet utakmica, za ukupnih 27/58 u ovoj sezoni.\nNEVEROVATNO Ništa od rekorda: Mbape ne ide ni za 120 miliona\nLUDILO PARIŽANA Hoće Mbapea na pozajmicu i daju Brazilca Mouru\nMbape od uprave Monaka zatražio transfer\nŠteta Šteta sto ovako mlad i perspektivan igrac ide u Milionske klubove da greje klupu...\nKomentar Bice ovaj novi Pogba..\nrs Sve otislo zbogom.


Panel o ljudskim pravima\nponedeljak, 7. decembar 2015. 23:00h\nPokrajinski zaštitnik građana – ombudsman će uz podršku Misije OEBS-a u Srbiji u utorak, 8. decembra u 10 časova u sali 1 Skupštine AP Vojvodine u Novom Sadu održati panel pod nazivom „Neinformisanost kao prepreka ostvarivanju i zaštiti ljudskih prava”.\nPanel pod nazivom „Neinformisanost kao prepreka ostvarivanju i zaštiti ljudskih prava” počeće u 10 sati u Skupštini AP Vojvodine\nPanel se organizuje u susret 10. decembru, Međunarodnom danu ljudskih prava sa ciljem da se stručnoj i široj javnosti ukaže na probleme u funkcionisanju institucionalnih sistema ostvarivanja ljudskih prava.\nNa panelu će biti predstavljeno osam istraživanja koja je Pokrajinski zaštitnik građana - ombudsman sproveo tokom 2015. godine.\nRezultati i preporuke istraživanja odnose se na rad obrazovnih i ustanova socijalne i zdravstvene zaštite, organe uprave na pokrajinskom nivou i jedinice lokalne samouprave, kao i na nacionalne savete nacionalnih manjina.\nIstraživanja će biti predstavljena nakon uvodnog obraćanja pokrajinske zaštitnice građana - ombudsmanke Aniko Muškinja Hajnrih, a predstavnici oko 40 ustanova i organa uprave na koje se njihovi rezultati odnose imaće potom prilike da, zajedno sa zamenicama izamenicima Pokrajinskog zaštitnika građana - ombudsmana, učestvuju u diskusijama o najefikasnijim načinima za izvršavanje preporuka ovih istraživanja, navodi se u pozivu za učešće u panelu.\nAniko Muškinja Hajnrih


Na ovom mestu predstavljen je vodič za roditelje i nastavnike o načinu kako se deca i mladi prijavljuju na ovu platformu i kako je koriste.\nAsk.fm daje posetiocima mogućnost da se registruju i putem njihovoh Fejsbuk ili Tviter naloga. Nakon unosa ovih podataka, korisnici imaju mogućnost da popune još neka polja koja se odnose na lične podatke kao što su datum rođenja, pol, mesto stanovanja. Nakon toga moguće je dodati i fotografije.\nAsk.fm je visoko integrisan sa društvenom mrežom Fejsbuk: kada korisnik želi da se registruje na Ask.fm, on to može učiniti i preko Fejsbuk mreže.\nUkoliko su pitanja i odgovori unakrsno objavljeni, oni su dostupni svima na Fejsbuku, u zavisnosti od podešavanja privatnosti na toj društvenoj mreži.\nPostoji još jedan vid povezanosti Ask.fm i Fejsbuk mreže: Ask.fm Fejsbuk aplikacija. Ukucavajući u Fejsbuk pretragu "Ask.fm" Fejsbuk dovodi korisnike do kontakta sa Ask.fm aplikacijom.\nKada se klikne na tu aplikaciju, korisnicima je predočeno da će Ask.fm aplikacija "objavljivati u Vaše ime, uključujući statuse, fotografije i ostalo" i "pristupati Vašim podacima u bilo kom trenutnku". Korisnicima se ujedno pruža mogućnost da odaberu nivo publike Ask.fm objava: javno, prijatelji, samo korisnik ili prilagođena podešavanja. Pored ovih, postoje i mnoga druga podešavanja.


Mnogi u ovo možda neće poverovati, ali ako ste vlasnik psa, on je verovatno u stanju da pokaže šta vi mislite o drugim ljudima u vašem okruženju i to na osnovu vaše reakcije. Ovo otkriće objavljeno je u najnovijoj naučnoj studiji grupe francuskih stručnjaka, koji se bave psihologijom i ponašanjem životinja, na Univerzitetu u Marseju.\nOvakav obik ponašanja zasnovan je na psihološkoj teoriji koja se naziva socijalno referenciranje, odnosno razumevanje i odgovaranje na emocije drugih, pri čemu pas zasniva svoj obrazac ponašanja prema strancima na tome kako njihovi vlasnici reaguju na njih. Koriste tu informaciju i po tome odlučuju da li će se ponašati prijateljski ili ne.\nŠarlot Duranton, autorka ove studije objavljene u Animal Behaviour Journal, objašnjava da stav psa zavisi najpre od toga da li je njegov vlasnik prišao, ostao distanciran ili se udaljio malo od drugog čoveka koji mu prilazi. Osnovna svrha ove studije, po rečima autorke, je da vlasnici pasa treba da imaju u glavi ovu informaciju da bi znali kako treba da reaguju prema strancima koje sretnu na ulici, parku …\nNajčešće, kako se navodi, psi reaguju u situacijama kada se njihovi vlasnici povlače u odnosu na stranca koji im prilazi, a na osnovu toga pas počinje da reaguje i pre nego što uspostavi vizuelni kontakt sa strancem. U skladu sa svojim temperamentom krenuće da se ponašaju zaštitnički prema svom vlasniku ili će se i oni početi povlačiti, ako je reč o plašljivim psima.\nFenomen socijalnog referenciranja nije novina među naučnicima i psiholozima, jer su i mnogo pre objavljivanja ove studije rađeni slični eksperimenti sa decom, koja u ovakvim situacijama netremice posmatraju svoje roditelje kada stupaju u kontakt sa strancima, da bi na osnovu toga mogli da formulišu odgovor i obrazac svog ponašanja prema tim ljudima.\nAutori studije navode da su rezultati ovog istraživanja vrlo važni kako bi se, u neku ruku, vlasnicima, bar onim odgovornim, pomoglo i omogućilo da kontrolišu reakcije svojih pasa na javnim mestima.\nJoš jedna zanimljivost koja se navodi u ovom istraživanju, koja takođe može biti vrlo značajna i interesantna, da u pomenutim situacijama postoji razlika u reakcijama između ženki i mužjaka. Mužjaci, kako se navode, nešto kraće posmatraju svoje vlasnike od ženki da bi dobili odgovor koji ih zanima o čoveku preko puta.


Golić: Pista trebinjskog aerodroma biće duga oko 3,5 kilometara - Glas Srpske\nSrna 22.09.2020 16:07\nBANjALUKA - Narodna skupština Republike Srpske razmotrila je po hitnom postupku Prijedlog odluke o izradi Zoning plana područja posebne namjene "Aerodrom Trebinje", koja se donosi da bi na vrijeme bili stvoreni preduslovi za blagovremenu realizaciju složenog projekta izgradnje aerodroma, odnosno kako bi se što prije izradio i usvojio planski dokument, te time spriječilo pomjeranje postavljenih rokova za realizaciju.\n- Ovaj aerodrom, na kome će pista biti duga oko 3,5 kilometara, donijeće dosta dobrog za Trebinje i Hercegovinu - rekla je Golićeva i dodala da je to važan ekonomski, politički i infrastrukturni projekat.\n- Donošenje Prijedloga odluke o izradi Zoning plana područja posebne namjene "Aerodrom Trebinje" po hitnom postupku, potrebno je da bi na vrijeme bili stvoreni preduslovi za blagovremenu realizaciju ovako složenog projekta izgradnje aerodroma, odnosno kako bi se što prije izradio i usvojio planski dokument i spriječilo pomjeranja postavljenih rokova za realizaciju - rekla je Golićeva obrazlažući ovu odluku pred poslanicima.\n- Ova odluka će činiti osnov za sprovođenje potrebnih procedura u vezi sa izgradnjom aerodroma, prije svega za eksproprijaciju, odnosno pribavljanje potrebnog zemljišta za izgradnju. Neusvajanjem odluke ne bi bio stvoren osnov za rješavanje imovinsko-pravnih odnosa, onemogućilo bi se izdavanje građevinske dozvole, što bi za posljedicu imalo nanošenje štete Srpskoj i nemogućnost realizacije strateškog projekta, te je u vezi s tim opravdana hitnost u postupku donošenja ove odluke - kaže Golićeva i dodaje da će Srbija finansirati Zoning plan.\n- Aerodrom Trebinje je planom određen kao opšti, strateški interes Srpske i njegova izgradnja predstavlja jedan od postavljenih, operativnih ciljeva vazdušnog transporta - konstatovala je Golićeva.\n- Zakon o posebnom postupku eksproprijacije radi izgradnje aerodroma u Trebinju pravni je okvir za nesmetanu realizaciju ovog projekta, koji je od opšteg interesa - izjavila je direktor Republičke uprave za geodetske i imovinskopravne poslove Bosiljka Predragović.\n- Ovo se posebno odnosi na institut rješavanja imovinsko-pravnih odnosa, jer je za izgradnju aerodroma neophodno obezbijediti odgovarajuće pravo na zemljištu za aerodrom, te određene prateće objekte i privremeno zauzimanje zemljišta koje će biti korišteno tokom izgradnje aerodroma - kaže Predragovićeva.\n- Ovaj zakon bi predstavljao pravni okvir za nesmetanu realizaciju projekata, u kojem bi se efikasno rješavali imovinsko-pravni odnosi u posebnom postupku eksproprijacije, kao i pribavljanje dokumentacije za izgradnju aerodroma - pojasnila je Predragovićeva.\n-Za nas je korisno što izgradnju potpuno finansira Srbija jer time štedimo sredstva iz budžeta za neke druge stvari. Treba prihvatiti svaku pomoć, a pogotovo onu Srbije koja je od srca - rekao je Mazalica tokom poslaničke rasprave u Narodnoj skupštini o Prijedlogu odluke o izradi Zoning plana područja posebne namjene "Aerodrom Trebinje" - po hitnom postupku.\n- Srbija ulaganjem u Trebinje ne ulaže u Republiku Srpsku, već u Srbiju… Trebinje je Srbija! - poručio je Mazalica.\n- Ovaj aerodrom daće mogućnost za zaposlenje mnogih radnika - rekla je Lakićeva i dodala da je izgradnja aerodroma u Trebinju od istorijskog značaja za privredu i stanovništvo.\nŠef poslaničkog kluba SDS-a Miladin Stanić smatra da je izgradnja aerodroma u Trebinju "populistički projekat koji nije realan da se ostvari", ali da će SDS podržati ovaj zakon.\nStanić je rekao da iskreno želi da ovaj projekat uspije, ali da je Hercegovini potrebno "mnogo životnih projekata" kako bi se stanovništvo zadržalo na tom području.\n- U Hercegovini treba napraviti puteve i ojačati privredu koji će donositi prihode - istakao je Stanić.\n- To što vama predsjednik Srbije Aleksandar Vučić vodi kampanju, neka mu služi na čast. Dosta je više Vučićeve prljave kampanje u vašu korist - rekao je Vukanović.


Cvijanović: Hrvati i Srbi žele decentraliziranu, a Bošnjaci unitarnu BiH | Dnevnik.ba\nCvijanović: Hrvati i Srbi žele decentraliziranu, a Bošnjaci unitarnu BiH\nOna je za portal Jutarnji.hr navela da je najveći problem u Daytonskom sporazumu iz ugla Republike Srpske svakako odmicanje od osnovnog sporazuma, te da tu misli na brojne nadležnosti koje su oduzete od Srpske i prebačene na nivo BiH uz objašnjenje da ćemo, kako su rekli, tada dobiti "racionalniju, efikasniju i bolju državu" što je izmišljena, lažna teza.\nPredsjednica Republike Srpske Željka Cvijanović istakla je da je za eventualnu reviziju Dejtonskog sporazuma potrebna suglasnost svih u BiH, a svi u BiH su svjedoci da tu nema jedinstvenog mišljenja.\n- Mnogo puta se nametala ta tema da li je potrebna revizija Daytona i svaki put imamo stavove koji dolaze iz Republike Srpske a koji govore da ona nije potrebna, ali i da bi se dešavala neophodna je suglasnost svih u BiH. Pristup BiH koji mi vidimo da dolazi od bošnjačkog naroda jeste onaj koji govori u prilog unitarizacije i centralizaciji - istakla je Cvijanović, prenosi Srna.\nSa druge strane, naglasila je predsjednica Srpske, postoje dva konstitutivna naroda, srpski i hrvatski, koji zagovaraju princip decentralizacije BiH, u okviru koje Srpska brani svoje nadležnosti koje je dobila a to znači visoku autonomiju i nadležnost za sve ono što je životno važno za građane, te Hrvati koji se bore za svoje mjesto na političkom nebu u okviru BiH, što je prilično žalosna činjenica 25 godina nakon potpisivanja Daytona.\n- Sa aspekta Republike Srpske, nas interesiraju naše nadležnosti. Mi ne želimo nikome ništa da oduzimamo ali ne želimo da se od Republike Srpske oduzima ono što joj je dato u Ustavu - poručila je predsjednica Srpske.\nGovoreći o očekivanjima od novog američkog predsjednika Bidena, Cvijanović je istaknula da, bez obzira koja je administracija na čelu SAD ili kakva je struktura koja je dominantna u okviru EU, očekuje da svi uvijek imaju realan pristup ne samo prema BiH već i prema regiji.\n- Kada imate realan pristup, ne samo prema BiH već i prema regiji, onda možete i da dolazite i do dobrih rješenja. Nametati tezu kako će doći neko sa strane i napraviti neku reviziju Daytona ili nametnuti neko novo ustavno rješenje koje će nekoga razvlastiti a nekoga dodatno ovlastiti, smatram da su to neke velike iluzije - zaključila je predsjednica Republike Srpske.\nMate Granić: Samo je jedna legalna inicijativa za raspravu o BiH, svi ostali non-paperi su spinovi\nIzvješće RS-a Vijeću sigurnosti UN-a: Sve izmjene zakona i ustava moraju poštovati daytonsku strukturu BiH


REALIZACIJA PROJEKTA „ZELENA PRIVREDA SRBIJE“ I U SREMSKOJ MITROVICI\nHome > Gradske vesti > REALIZACIJA PROJEKTA „ZELENA PRIVREDA SRBIJE“ I U SREMSKOJ MITROVICI\n14 Novembra, 2020 14 Novembra, 2020 admin297Leave a Comment on REALIZACIJA PROJEKTA „ZELENA PRIVREDA SRBIJE“ I U SREMSKOJ MITROVICI\nPrva generacija projekta „Zelena privreda Srbije“ je zvanično počela. Zelena privreda Srbije je projekat podržan od strane Evropske Unije i Beogradske otvorene škole sa ciljem da približi Zero Waste koncept lokalnim samoupravama, privredi i građanima četiri izabrane opštine u Srbiji a u cilju dodatnog usklađivanja Srbije sa preuzetim obavezama iz Poglavlja 27 za pristupanje Srbije Evropskoj Uniji.\nRealizacija projekta se održava na tri nivoa: pružanje konkretne pomoći lokalnoj privredi u prilagođavanju svojih proizvodnih procesa u cilju boljeg\nupravljanja prehrambenim otpadom; uspostavljanje sistemske podrške privredi i celokupnom društvu na nivou jedinica lokalne samouprave; rad sa građanima na podizanju svesti o potrebi za boljim upravljanjem otpadom i značajem Zero Waste principa u svakodnevnom životu.\nPlanirane su informativne i ekspertske posete za lokalnu privredu, administraciju i građane, kao i informartivna i edukativna kampanja za građane. Projekat „Zelena ekonomija Srbije“ se fokusira na tri ključne ciljne grupe iz četiri odabrane lokalne samouprave, tačnije iz Pirota, Prijepolje, Kosjerića i Sremske Mitrovice.\nProjekat „Zelena ekonomija Srbije“ se od starta usklađuje sa Specifičnim plana implementacije propisa iz oblasti upravljanja otpadom koji je sastavni deo Pregovaračke pozicije Srbije za Poglavlje 21, koji je usvojen u\njanuaru 2020. godine. Projektni predlog je osmišljen tako da pruži svoj doprinos bavljenju lokalno značajnim temama u četiri lokalne\nsamouprave na temu životne sredine, tačnije korišćenjem prehrambenog otpada. Pored privrede, kroz uključivanje lokalne samouprave i građana kao dodatne dve komponente projekta želim da utičemo na povećanje komunikacije između administracije i građana što doprinosi povećanju transparentnosti i učešća svih zainteresovanih strana koje na taj način mogu dati svoj doprinos.\nODRŽAN PRVI FESTIVAL PEVAČA AMATERA „NEKA PEVA SREM“


U narednom periodu možemo da očekujemo modernizaciju oblasti maloprodaje kroz akvizicije i nove investicije, izjavio je za današnju Politiku šef agrosektora Evropske banke za obnovu i razvoj za region Jugoistočne Evrope, Milan Ždrale.\nVerovatno, kako je i nedavno najavljivano, i kroz kreiranje inovativnih proizvoda koje bi preko banaka, ukoliko bude bilo interesovanja, mogli da im ponude malim i srednjim preduzećima, navodi Politika.\nPonovo oglašena prodaja Luke Novi Sad - Cena snižena na 7,99 mil EUR\nMinistarstvo privrede Srbije danas je objavilo novi tender za prodaju Luke Novi Sad po početnoj ceni od oko 7,99 mil EUR.\nNa prethodnom tenderu početna cena je bila dvostruko viša, 15,98 mil EUR, ali nije stigla nijedna ponuda za kupovinu 99,4 odsto akcija tog preduzeća, iako su rokovi dva puta produžavani.\nRok za dostavljanje prijava za učešće u javnom nadmetanju za Luku Novi Sad je 18. januar 2019. godine, a otvaranje ponuda je 22. januara.\nU Vladi Srbije očekivali su da će se na prvi tender javiti neke od najrenomiranijih firmi u svetu u oblasti lučkog biznisa, kao što su Dubai Port World iz Ujedinjenih Arapskih Emirata, nemački Renus i američka grupa Valona.


Vučićevoj Srbiji sigurno nema mjesta u EU ⋆ Balkan PlusBalkan Plus\n18.09.2019 u 09:37\nVučićevoj Srbiji sigurno nema mjesta u EU\nOd dolaska Vučića na vlast počela je totalna polarizacija srpskog naroda, sa podelom na njegove pristalice i protivnike. U skladu sa svojom misijom „predsednika svih građana“, Vučić prihvata samo svoje (SNS) građane, dok za nas ostale ima samo najgore reči.\nŠto je najgore, vremenom se takav odnos prema pristalicama demokratske opozicije sve više zaoštrava. Žalosna je činjenica da on ima podršku velikih sila i sa Istoka i sa Zapada, pri čemu su njihovi motivi potpuno suprotni. Cilj Zapada je što skorije rešenje problema Kosova (sa „obostranim priznanjem“), dok je cilj Rusije odugovlačenje tog rešenja, jer će njena uloga biti važna do god traje „zamrznuti konflikt“. Zagledane u svoje ciljeve, velike sile ne obraćaju pažnju na unutrašnji Vučićev teror u Srbiji i patnje stanovništva.\nMora se priznati da Vučić vešto koristi pat poziciju velikih sila, što mu daje još veću samouverenost. NJegova bahatost više nema granica, što se može ilustrovati prostačkim rečnikom (sikter…), kakav nije viđen u Srbiji od turskih vremena. Ovakvu aroganciju odmah preuzimaju njegovi verni poslušnici (kao što su Rističević i Atlagić). Stiče se utisak da je režim u velikoj ofanzivi pred predstojeće parlamentarne izbore, dok je opozicija u defanzivi, konfuzna i dezorijentisana. Ideja o bojkotu izbora još više je podelila opozicionu scenu. Međutim, u vezi s tim, treba istaći da je kritika srpske opozicije donekle preterana.\nU atmosferi koju je kreirao Vučićev režim, a imajući u vidu totalnu uzurpaciju medija, ni najbolje organizovane političke partije u Engleskoj ili Francuskoj ne bi imale nikakve šanse u borbi za vlast. Drugo je pitanje da li bi u tim zemljama uopšte moglo da dođe do takve situacije da jedan čovek uzurpira svu vlast, ali to već zadire u domen etnopsihologije, povezano sa odsustvom demokratske tradicije.\nPosebno treba istaći da, u poslednje vreme, rasprava o Vučiću prelazi iz oblasti politike u domen medicine. Ugledni psihijatri ističu da „njegovo ponašanje odavno nije usklađeno sa realnošću“, kao da je „egocentričan i narcisoidan, sa nesavladivom potrebom da uvek bude u centru pažnje“. U vezi s tim, treba pomenuti interesantnu činjenicu da je novi auto-put Beograd – Čačak nazvao „Miloš Veliki“. To je sasvim razumljivo, jer je knjaz Miloš njegov idol, kao čovek koji je bio apsolutni vladar Srbije. Vučić samo to i želi – da bude neprikosnoveni vladar, da odlučuje o svemu i da ima kontrolu nad svim aspektima naših života. On neprekidno gradi kult svoje ličnosti, kakav nije bio od vremena Josipa Broza.\nZa nas, pristalice demokratske opozicije, trenutna politička situacija u Srbiji izaziva nespokojnost, pa čak i strah. Protesti „1 od 5 miliona“ probudili su nadu u skorije političke promene, ali se ta nada sada skoro ugasila. Fanatična odlučnost sa kojom Vučić brani svoju vlast, sa svim mehanizmima koje je instalirao (medijska blokada, predizborno razvoženje pristalica od grada do grada, partijsko zapošljavanje, ucenjivanje i zastrašivanje zaposlenih…) ostaće zauvek zabeležena u srpskoj istoriji, a moći će da posluži kao primer svim sadašnjim i budućim diktatorima u svetu. Šta nama, dakle, ostaje? Da se strpimo još neko vreme i čekamo Vučićev kraj.\nAli šta ako mora još dugo da se čeka? Imamo primere dugovečnih vladavina izvan Evrope (u Kazahstanu i Angoli), ali i u Evropi (Belorusija). Da li možemo toliko da izdržimo, mi stariji sigurno ne, ali šta će biti sa mlađima? Mladi će masovno napuštati Srbiju, ali neće biti mesta za sve u razvijenom svetu. Neki će ipak ostati ovde i prepustiti se sudbini. Da li će oni da se bore protiv ove vlasti (jer Vučić očekuje da bude doživotni predsednik), ili se pomiriti sa tim da Srbija ne zaslužuje demokratski režim?\nIpak, pored straha od dugovečne Vučićeve vladavine, mora da postoji i nada da se sve može promeniti. Nada je poslednje utočište u ljudskoj prirodi koje omogućava opstanak. S jedne strane, nada se zasniva na očekivanju da će demokratske države u Evropi konačno shvatiti u kojoj se situacija Srbija nalazi. Ako uopšte očekuju Srbiju u Evropskoj uniji, onda bi morali da nam pomognu. Vučićevoj Srbiji sigurno nema mesta u EU, ali bez njega bi naša zemlja mogla dati značajan doprinos evropskoj kulturi i civilizaciji.\nPored nade u Evropu, sve demokratske snage u Srbiji moraju da nastave da se bore protiv Vučićeve tiranije, bez obzira na njegovu trenutnu moć. Evropa nam neće pomoći ako ne vidi koliki otpor pruža srpski narod aktuelnom režimu.\nNa kraju, posebno bih želeo da istaknem ulogu preostalih slobodnih medija u tom otporu. Koliko nama znači kada vidimo na N1, ili čitamo u Danasu, Ninu, Vremenu i ostalim manjim medijima kakav teror režim vrši nad istinom i pravdom! Koliko nas ohrabruje kada shvatimo koliko nas ima istomišljenika! Za sada nas još uvek nema dovoljno da pobedimo Vučića legalnim putem (mada bi to sigurno mogli na slobodnim izborima). Zato moramo da se oslobodimo straha od predugog trajanja ovog režima i jednog dana (nadajmo se što skorijeg) dočekamo i oslobođenu, demokratsku Srbiju.


► Mogerini i Han: Nove vlasti BiH treba da odvedu zemlju dalje na putu ka EU\n08.10.2018 Brisel / Beograd\nVisoka predstavnica EU Federika Mogerini i komesar za proširenje Johanes Han ukazali su u zajedničkom saopštenju da su na izborima 7. oktobra građani BiH glasali za političke vlasti koje će morati da rade na brojnim izazovima pred njima i da odvedu zemlju dalje na putu ka Evropskoj uniji.\n"Ovaj novi mandat može da bude šansa za političke vođe da pokažu kako svojim građanima tako i EU obnovljenu posvećenost i odlučnost da se ide dalje u svim reformama potrebnim da se napreduje na putu EU," navodi se u zajedničkom saopštenju Mogerini i Hana objavljenom danas.\nKako su naveli, građani BiH su iskoristili svoje demokratsko pravo na miran i organizovan način.\n"Očekujemo da politički lideri krenu sa formiranjem vlada na svim nivoima kroz konstruktivan zajednički rad u interesu građana svoje zemlje", rekli su Mogerini i Han u saopštenju.\nOni su dodali da će takođe biti važno formiranje Doma naroda federacije u skladu sa odlukama Ustavnog suda BiH i pozvali sve političke vođe da preuzmu svoje odgovornosti.\nSprovođenje efikasne primene odluka birača na opštim izborima biće uzeto u razmatranje u Mišljenju o zaslugama aplikacije BiH za članstvo u EU koje Komisija priprema, navodi se u saopštenju.\n"EU nastavlja u potpunosti da podržava i bude uz Bosnu i Herzegovinu, njene institucije i njene građane", zaključuje se u saopštenju.


Hotel Tre Canne – Održano veče mladih pjesnika Budve – Butua.com – kultura i kulturni turizam Budve\nHomePo godinama2018Hotel Tre Canne – Održano veče mladih pjesnika Budve\n01/12/2018 2018, Art Press Budva, Izvještaji, reportaže..., Književni programi - Arhiva (2007-....) 0\nU organizaciji NIP ART PRESS iz Budve, sinoć je u press centru budvanskog hotela TRE CANNE, održano VEČE MLADIH PJESNIKA BUDVE, koji su svojim nastupom, oduševili veliki broj ljubitelja poezije.\nSvoju poeziju, govorili su: MILOŠ BORETA, DANIJELA JOKIĆ, KRSTO STEVOVIĆ i MILAN STANIŠIĆ.\nMladi pjesnici iz Budve, na najljepši način su svojim sugrađanima, darivali, svoje stihove i istinski dio svoje duše i dokazali, da vrijeme za poeziju nije prošlo, već ono itekako traje, kazao je u ime organizatora, budvanskog ART PRESS-a, novinar i publicist RANKO PAVIĆEVIĆ. Zadovoljstvo mi je, što smo, treći put, organizatri nastupa mladih pjesnika Budve, poslednje dvije godine. Očito je, da i u Budvi, ima mladih i talentovanih literata, samo ih treba otkriti i pomoći im, radeći na njihovoj afirmaciji, a samim tim i afirmaciji kulture, kazao je novinar i publicist RANKO PAVIĆEVIĆ. On je istakao radovanje, da, za nastup mladih pjesnika Budve, iz godine u gosinu, vlada veliko interesovanje sugrađana.\nPjesnik i dramaturg MILOŠ BORETA, je izrazio zadovoljstvo, što je sa svojim kolegama, govorio poeziju velikom broju svojih sugrađana i zahvalio se budvanskom ART PRESS-u i Ranku Pavićević, što godinama pomaže mladim stvaraocima u Budvi i uspješno radi na njihovoj afirmaciji.


Dodik i 40 britanskih specijalaca: Obučeni su za društvene mreže i raspoređeni širom RS-a - Bportal.ba - Najvažnije vijesti iz BiH\nPredsjednik bh. entiteta Republike Srpske Milorad Dodik ponovo je u televizijskom gostovanju govorio o 40 Britanaca. Ovaj put je istakao da se radi o 40 specijalaca za društvene mreže i za stvaranje panike.\nOdgovarajući na pitanje o 40 Britanaca, Dodik je gostujući na Happy TV, ukazao da je to, između ostalog, i dokaz da u BiH ne postoji nikakav suverenitet, jer da postoji ne bi bilo moguće da dođu strani vojnici, a da niko o tome ne zna, ni Predsjedništvo, ni Vijeće ministara, ni Ministarstvo odbrane.\n“Tu postoji vojna jedinica Altea – koju čini oko 2.000 vojnika evropskih zemalja i to je ograničen broj, ali su oni, pod izgovorom da jačaju tu strukturu, iz Velike Britanije poslali navodnih `40 vojnika`, a u stvari to je 40 specijalaca obučenih za društvene mreže, za stvaranje panike, a navedeno je da dolaze da pomognu navodno, fer i poštene izbore”, rekao je Dodik.\nOn je rekao da je svih 40 Engleza raspoređeno u Republici Srpskoj i da je njihov cilj on i grupa ljudi koji nisu spremni da mašu glavom na sve što kažu.\n“Nisu tražili kontakt sa vlastima u Banjaluci. Viđaju se sa nekim svojima, koji dijele te vrijednosti i kojima su privilegije koje dobijaju, važnije nego državni status”, rekao je Dodik.\nDodik je istakao da među Francuzima i Englezima ima časnih pojedinaca, ali da je historija pokazala da su Englezi u čitavom prošlom i pretprošlom vijeku “vršljali po ovoj teritoriji i pravili razne podmetačine Srbima”.\nOznačeno: britanski vojnici, izbori, milorad dodik\nMagla jutros smanjuje vidljivost na pojedinim dionicama u kotlinama i uz riječne tokove, a izdvajaju se putevi uz rijeke Bosnu, Vrbas i Drinu, kao i puteve Čapljina-Studenci i Stolac-Neum. Saobraća se po suhom i mjestimično vlažnom kolovozu, dok se, zbog niske jutarnje temperature, poledica može očekivati na zasjenjenim dijelovima puteva preko prevoja, na mostovima i […]


Košenje trave oko korita Gradašničke reke - Televizija Pi Kanal Pirot - Najnovije video vesti iz Pirota\nKošenje trave oko korita Gradašničke reke\nDa li će I kada biti okošeno korito Gradašničke reke , pitanje je koje poslednjih dana često postavljaju stanovnici naselja u neposrednoj blizini ove reke. Ne samo zbog izgleda već I gmizavaca koji su počeli da ulaze u dvorišta, odgovor na pitanje kada će biti okošena trava potražili su I od naše redakcije, a mi smo se obratili nadležnima u JP “Srbija vode”, tačnije vodoprivrednom centru Morava u Nišu. Kako je za Pi kanal izjavio Dragoljub Miljojković, direktor ovog centra, sa košenjem trave se kasni zbog Zakonske procedure koja nalaže organizovanje postupka javne nabavke.\nOvo važi za sve vodotokove u državnom sistemu za odbranu od poplava, tako da se sprovodjenje redovnih mera održavanja po potpisivanju ugovora sa izvodjačem radova početak aktivnosti očekuje I na reci Nišavi kao I na kanalima I uredjenom poljoprivrednom zemljištu. Što se tiče urušavanja postojećeg sistema na Nišavi, kako Miljojković kaže, stručne službe su već obišle teren I nekoliko je razloga za trenutnu situaciju.\nPrema Miljkovićevim rečima aktivnosti na sanaciji urušenog korita Nišave trebalo bi uskoro da počnu ali će iz ovog preduzeća insistirati da se svi radovi koje obavljaju drugi sistemi I firme sprovode u skla du sa izdatim vodnim aktom.\nOdržana sednica Gradskog veća Izdvojeno VESTI\nVidovdanski turnir u naselju Prčevac počinje večeras – video Izdvojeno VESTI\nHumanitarni bazar za Lenu Ćirić – video Izdvojeno VESTI\nIzložba dokumenata i fotografija Ruskih pisaca u Otadžbinskom ratu – video Izdvojeno VESTI\n“Amateri svome gradu” u okviru Pirotskog leta VESTI\nOtvaranje izložbe „Na kladencu“ u Galeriji „Čedomir Krstić“ VESTI\nTrinaest medalja za pirotske džudiste VESTI\nPočinje prijavljivanje za vaučere za odmor u Srbiji VESTI\nSednica Skupštine grada u četvrtak VESTI\nPorodični dan u kompaniji Tigar Tyres – video VESTI\nPirot – domaćin Festivala kulturnih centara Srbije – video KULTURA\n“Kampanja za osnaživanje romske zajednice za suzbijanje diskriminacije” – video Izdvojeno VESTI


Šamac donirao 4.000 KM za izgradnju centra “Podrži me” u Kosovskoj Mitrovici – Glas Regije\nŠamac donirao 4.000 KM za izgradnju centra “Podrži me” u Kosovskoj Mitrovici\nOpština Šamac je 14. lokalna zajednica u Republici Srpskoj koja je donirala novac za izgradnju Dnevnog centra”Podrži me” u Kosovskoj Mitrovici, prvog ovakvog centra namijenjenog za više od 130 djece i mladih sa poteškoćama u razvoju na Kosovu i Metohiji.\nOdbor za pomoć Kosovu i Metohiji iz Republike Srpske od 1. decembra 2018. godine realizuje ovu humanitarnu akciju, u kojoj je do danas sakupljeno oko 120.000 KM, a kako su saopštili, opština Šamac je donirala 4.000 maraka.\n– Za kupovinu zemljišta za izgradnju utrošeno je 70.000 KM, a 50.000 KM za početak izgradnje koju planiramo započeti svečanim polaganjem kamena temeljca 26. juna uoči Vidovdana ove godine. Projekat je ukupne vrijednosti oko 245.000 evra ili 490.000 KM – saopštio je ovaj odbor.\nPomoć je ponudilo i preduzeće MTS iz Kosovske Mitrovice, a iz odbora su zahvalili svim lokalnim zajednicama, preduzećima, humanim ljudima, osnovnim i srednjim školama u Republici Srpskoj koji su pomogli ovu humanitarnu akciju i izgradnju ovog značajnog projekta. Objekat će biti ustupljen djeci i mladima sa poteškoćama u razvoju iz Udruženja roditelja”Podrži me” u Kosovskoj Mitrovici.\nSvi koji žele mogu pomoći i donirati putem žiro računa Odbora: 5551000034296445, pomoć za izgradnju Dnevnog centra “Podrži me”.\n– Izgradićemo ga brzo, koliko budemo ljudi i koliko budemo humani. Kad ga izgradimo kao da smo manastir sagradili – kaže predsjednik ovog odbora Milorad Arlov.\nOne Response to Šamac donirao 4.000 KM za izgradnju centra “Podrži me” u Kosovskoj Mitrovici\nDušan Lojpur on 12. Juna 2019. u 19:40\nOvoj donaciji treba dodati i činjenicu da Šamac svake godine ugosti djecu sa Kosova i Metohije, čime se grad, naravno, može podičiti.\n« Lijepo vrijeme izmamilo zmije, jedna fotografisana u Pločniku kod Doboja\n“Planula” mjesta za poslovnog informatičara u dobojskoj školi »\n25. Avgusta 2019., 9:16